Dijalog između Beograda i Prištine kojim posreduje EU: primena Sporazuma o pravosuđu - Evropska služba za spoljnu akciju\nEEAS > Sedišta > Dijalog između Beograda i Prištine kojim posreduje EU: primena Sporazuma o pravosuđu\nBrisel, 30/11/2016 - 17:02, UNIQUE ID: 161130_11\nObe strane, Edita Tahiri i Marko Đurić, glavni pregovarači u procesu dijaloga kojim posreduje EU, su se danas usaglasili o završnim koracima primene Sporazuma o pravosuđu. Strane su do sporazuma došle u okviru dijaloga, 9. februara 2015. godine.\nEvropska služba za spoljne poslove će dobiti potvrdu obe strane 9. decembra da su sprovele primenu obaveza u pogledu integracije sudija, tužilaca i sudskog osoblja u kosovsko pravosuđe. Njihova integracija će se privesti kraju u potpunosti 10. januara 2017. godine.\nEvropska unija pohvaljuje obe strane na ovom postignuću i poziva ih da ubrzaju primenu svih preostalih sporazuma koji su već potpisani, posebno kada se radi o Asocijaciji/Zajednici opština sa srpskom većinom i energetici.


Velike poplave u Nemačkoj, mećava u Poljskoj\nPoplave u Nemačkoj najgore u poslednjih 11 godina\nSeveroistočnu obalu Nemačke pogodio je olujni talas koji je izazvao najgore poplave na tom području od 2006. godine, dok se severna Poljska našla na udaru snažne mećave koja je blokirala aerodrom u Gdanjsku i mnoga domaćinstva ostavila bez struje.\nUlice i automobili u gradovima i naseljima duž baltičke obale su pod vodom i pričinjena je velika materijalna šteta. Poplavljeno je područje od Kila na dalekom severu do Usedoma, nedaleko od granice sa Poljskom.\nZaliv u Gdanjsku\nNivo mora je zbog oluje noćas porastao za 1,83 metra u odnosu na normalno stanje.\nZvaničnici očekuju da će se more povući u narednim satima, preneo je Bi-Bi-Si.\nNajteže su pogođeni stari deo Roštoka i gradovi Štralsund i Usedom.


Novi Projekat „Razvoj programa obuke za članove opštinskih/gradskih komisija za ravnopravnost polova u Bosni i Hercegovini“ - UG "Nešto Više"\nNovi Projekat „Razvoj programa obuke za članove opštinskih/gradskih komisija za ravnopravnost polova u Bosni i Hercegovini“\nUdruženje građana „Nešto Više“, u partnerstvu sa organizacijom Amica Educa i saradnicima Gender Centar Vlade FBiH i Gender centar Vlade RS započelo sa realizacijom projekta „Razvoj programa obuke za članove opštinskih/gradskih komisija za ravnopravnost polova u Bosni i Hercegovini“. Cilj projekta je jačanje uloge i položaja žena u političkim, socijalnim i ekonomskim procesima te podrška lokalnim partnerstvima u uspostavljanju efikasnih mehanizama za ravnopravnost polova u lokalnim zajednicama u BiH.\nOčekivani rezultati su: funkcionalna operativna struktura unutar lokalnih samouprava za podršku promociji i zalaganju za ženska prava uspostavljena i funkcionalna; poboljšani i ojačani kapaciteti lokalnih zainteresovanih strana iz javnog i sektora civilnog društva u 20 lokalnih zajednica za efikasno sprovođenje zastupanja i promovisanja osnovnih ljudskih prava sa posebnim fokusom na žene iz osetljivih kategorija; model za jačanje rodne ravnopravnosti na lokalnim zajednicama razvijen i uspješno primijenjen u 20 BH lokalnih zajednica i spreman za replikaciju širom Bosne i Hercegovine.\nProjekt, vrijedan 206.169,74 EUR, podržan je od strane: Delegacija Evropske unije u Bosni i Hercegovini\nPrevious Previous post: Unapređenje zagovaračkih vještina OSI i održivog djelovanja organizacija osoba sa invaliditetom\nNext Next post: Razvoj programa obuke za članove opštinskih/gradskih komisija za ravnopravnost polova u BiH


Foliranje i pretnje - Redakcijski komentar - Dnevni list Danas\nPočetna » Dijalog » Redakcijski komentar » Foliranje i pretnje\nFoliranje i pretnje\nU roku od dva meseca predsednik Srbije Aleksandar Vučić ponovo je „promašio vrata“ i potvrdu svoje politike, pre svega na KiM, preksinoć ponovo potražio u Patrijaršijskom dvoru u Beogradu umesto u srpskom parlamentu.\n0Piše: Redakcijski komentar 14. maja 2019. 14.00 Izmenjeno: 16. maja 2019. 04.03\nOvaj samohvaljeni student prava sve češće pokazuje da se baš ne razume ili da mu nije ni stalo do Ustava Srbije na kome je, zajedno sa kopijom Miroslavljevog jevanđelja, položio predsedničku zakletvu. Predsedniku Republike, koji mimo ustavnog mandata i zvaničnog ovlašćenja Skupštine Srbije pregovara o KiM, javno se zalažući za prekrajanje državnih granica, odjednom je zafalila podrška ne samo poglavara nego i Sabora SPC. Iste one „crkvene skupštine“, čije je dve prošlogodišnje odluke o neprihvatanju nezavisnosti i podele KiM žestoko napadao gde god je stigao.\nSve to nije uticalo na poglavara SPC, Vučićevog kolegu po pravnoj struci, da posle dvosatnog razgovora Vučića sa srpskim arhijerejima oceni da se „naš dragi predsednik junački bori za Srbiju, KiM i sve što je vezano za srpsko ime“. Patrijarh je čak izjavio da to nije samo njegovo lično mišljenje nego i stav Sabora, iako nije bilo saborskog izjašnjavanja o Vučićevoj kosovskoj politici.\nPredsednikovu potrebu da se na saborskom zasedanju obrati „vladikama oduševljenim njegovim dolaskom“ patrijarh Irinej preneo je kao svoju želju braći arhijerejima prvog dana majskog zasedanja Sabora, koji se poklopio sa odlukom Vlade Srbije da pomoć SPC od 10 miliona evra datu pre dva meseca „pojača“ 9. maja sa još 30 miliona dinara.\nVećini vladika patrijarhove i Vučićeve želje nisu se previše svidele pa su ih ograničile posebnom saborskom odlukom da Vučića i Milorada Dodika prime u patrijaršijskom Crvenom salonu. NJihov razgovor sa vladikama, uprkos zvaničnim izjavama i patijarhovom panegiriku Vučiću, izgleda da baš nije bio „med i mleko“. Kako je procurelo iz crkvenih izvora, više je ličio da „disciplinovanje“ Vučićevih kritičara među episkopima, na čije je prozivke predsednik navodno odgovarao čak uvredama i pretnjama.\nKako stvari stoje, njegovo pojavljivanje u Patrijaršiji nije bilo nikakvo iskreno približavanje Crkve i države, već je dovelo do novih podela među srpskim episkopima, od kojih su pojedini sebi dozvolili da se se međusobno prozivaju pred Vučićem. Nije tajna da Vučić ima „fanove“ među vladikama, kao što se zna i da ima i ozbiljne kritičare. Da li mu je to dovoljno da „preživi“ kao samoproglašani kosovski pregovarač i da, bez saglasnosti srpskog parlamenta, stavi potpis na pravno obavezujući sporazum sa Prištinom koji Zapad od njega očekuje?


KO JE ŠTITIO VOZAČA UBICU: Sefić ima 18 krivičnih prijava i evidentiranih 47 saobraćajnih prekršaja! - Smedia\nKO JE ŠTITIO VOZAČA UBICU: Sefić ima 18 krivičnih prijava i evidentiranih 47 saobraćajnih prekršaja!\nSARAJEVO - Sarajevska policija je do sada protiv Sanjina Sefića, osumnjičenog za ubistvo Edite Malkoč i Selme Agić, pokrenula čak 18 krivičnih prijava, ali je Tužilaštvo Kantona Sarajevo samo jednom reagovalo.\nOvo je na današnjoj press konferenciji izjavio policijski komesar Ministarstva unutrašnjih poslova Kantona Sarajevo Vahid Ćosić.\nŽrtve bahatog vozača...Edita M. i Selma A. (foto facebook)\nOn je, takođe, dodao kako je osumnjičeni Sanjin Sefić u MUP-u KS evidentiran čak 47 puta zbog prekršaja zbog kršenja Zakona o bezbednosti saobraćaja i sigurnosti na putu te zbog nanošenja telesnih povreda i...


Ispričali se zbog svinjetine u pašteti | Poskok.info\nIspričali se zbog svinjetine u pašteti\nDirektor tvrtke “Radex” iz Banovića Amir Lapandić uputio je danas javnu ispriku djeci, roditeljima i Javnoj ustanovi “Djeca Sarajeva” zbog distribucije pileće paštete, u čijem sadržaju ima i svinjetine.\nKako se navodi u priopćenju, tvrtka “Redex” Banovići preuzet će odgovornost na sebe zbog ovog događaja, a izrazili su i spremnost da nadoknade i eventualnu štetu koja je nastala.\nDirektor Lapandić navodi i da je šokiran ovim događajem, pogotovo zbog toga što se tvrtka Redex u 16 godina svog postojanja, iz osobnih uvjerenja njenih osnivača, nikada nije bavila distribucijom i prodajom alkohola i proizvoda sa svinjetinom.\nU priopćenju se pojašnjava da je nemili događaj posljedica tehničkog problema sa isporukom domaće pileće paštete koja je do sada bila u asortimanu tvrtke.\nKako bi tvrtka ispoštovala rokove iz Ugovora s JU ‘Djeca Sarajeva’ zatražili su od distributera, BaMi gruop Živinice, paštetu od 100 grama.\n“Distributer nas je upoznao da imaju pileće paštete od 100 grama, nakon čega smo izvršili isporuku. U deklaraciji na bosanskom jeziku je pisalo da je riječ o pilećoj pašteti”, pojašnjava se u priopćenju u kojem se dodaje da se ispostavilo da je pašteta proizvođača Srem Šid bila namijenjena za rusko tržište i da u deklaraciju na ruskom jeziku piše da u njoj ima i svinjetine.\nU priopćenju Lapandić postavlja i pitanje kako je moguće da se deklaracije na bosanskom i ruskom jeziku razlikuju, navodeći da bi trebalo i tu činjenicu ispitati.( Fena)


Sastanak sa predstavnikom Parlamenta FBiH\nPredstavnici Udruženja za poduzetništvo i posao LiNK Mostar predsjednik Tomislav Majić i izvršna direktorica Alisa Gekić u Sarajevu su održali sastanak sa dr. Seadom Dizdarevićem, predstavnikom Parlamenta FBiH.\nNa sastanku je predstavljen CSSP program, aktivnosti LEDnet mreže kao i ažurirana Platforma za poboljšanje poslovnog okruženja (www.poslovnookruzenje.ba)\nPredstavljene su inicijative za izmjenu Zakona o privrednim društvima i Zakona o registraciji poslovnih subjekata upućene nadležnim institucijama ispred Udruženja LiNK i Udruženja NBR Gradačac/Modriča, u okviru CSSP programa „Boljim poslovnim okruženjem do više radnih mjesta“. Cilj ovih inicijativa je izmjenom/brisanjem određenih članova Zakona pojednostaviti i ubrzati sam proces registracije poslovnih subjekata.\nIspred Parlamenta FBiH Sead Dizdarević je iskazao zainteresovanost i podršku za aktivnosti LEDnet mreže.\nViše iz kategorije: « Predsjednik Majić na federalnoj i državnoj televiziji FTV i BHRT-u o problemima registracije poslovnih subjekata\tPočela kampanja zagovaranja za ubrzanje procesa reformi registracije privrednih subjekata u Federaciji BiH »


PROJEKTI ZA DECU ROMA, POVRATNIKA I RASELjENIH | Polimlje.info\nProjekat predviđa dopunsku nastavu iz srpskog jezika ali i druge vidove pomoći: besplatne udžbenike, školski pribor, komplet garderobe koji se sastoji od jakne, farmerica, dukserice i cipela i po paket sredstava za higijenu mesečno.\nOsnovna škola „Milosav Stiković“ iz Kolovrata učestvovaće i ove godine u realizaciji projekta „Obrazovne usluge u odabranim školama u Jugozapadnoj Srbiji“. Suština ovog projekta je da se za romsku decu i decu raseljenih lica i povratnika, upisanih u ovu školu, omogući dopunska nastava iz srpskog jezika kako bi se što bolje uključila u nastavni plan i program.\nNaime, „Društvo za zaštitu i unapređenje mentalnog zdravlja dece i omladine“ iz Niša kontaktiralo je prošle godine škole sa područja Zlatiborskog okruga u kojima nastavu pohađaju romska deca među kojima je bila i škola Milosav Stiković. Projekat je predviđao ne samo dopunske časove iz srpskog jezika za decu Roma, povratnika i raseljenih lica već i druge vidove pomoći.\n„Mi smo ušli u ovaj projekat jer imamo najveći broj upisane romske dece na Zlatiborskom okrugu.Bez obzira na Dekadu Roma, veoma rado smo se odazvali i uključili u ovaj projekat tako da je dopunsku nastavu pohađalo ukupno 40 učenika. Formirali smo tri grupe a nastava je organizovana tri puta sedmično u periodu od aprila do aprila prošle školske godine, kaže Stana Marković, direktorica ove obrazovne ustanove.\n„Projekat je predviđao i druge vidove pomoći pa su deca dobila besplatne udžbenike, školski pribor, komplet garderobe koji se sastojao od jakne, farmerica, dukserice i cipela a dobijali su mesečno i po jedan paket sredstav za higijenu.Tokom cele školske godine deci je bio po plaćen jedan obrok. Mi smo uspeli da u ovaj projekat uključimo i neromsku decu bez jednog ili oba roditelja tako da je projektom bilo obihvaćen ukupno 61 učenik. Bili smo veoma zadovoljni efektima, rezultatima i saradnjom sa nosiocem projekta, kaže Stana Marković.\nOsnovna škola „Milosav Stiković“ nastaviće saradnju sa Društvom za zaštitu i unapređenje mentalnog zdravlja dece i omladine“ iz Niša i u narednoj školskoj godini a istoimeni projekat trajaće od septembra do decembra. Međutim, ove godine Društvo neće biti u mogućnosti da obezbedi užinu za učenike.\nInače, projekat „Obrazovne usluge u odabranim školama u Jugozapadnoj Srbiji“ podržavaju veliki donatori kao što su Evropska unija, Vlade Švajcarske i Lihtenštajna kroz program „Progres“.\nPrevious Topic: ŠKOLE SPREMNE ZA UČENIKE\nNext Topic: PRIJEPOLjSKI IZVIĐAČI NA BOSFORU


Kongres lokalnih vlasti Vijeća Evrope nadgledaće izbore u Srebrenici\nDirektorica Ureda Vijeća Evrope u BiH Mary Ann Hennessy izrazila je nadu da će izborni proces u Srebrenici biti proveden na demokratski način i bez problema.\nPotvdila je i da će Kongres lokalnih vlasti Vijeća Evrope nadgledati kako će oktobarski lokalni izbori proteći.\n- Ono što bi od jedne ozbiljne demokratije očekivala bi bilo da taj proces bude bez incidenata. Vidjet ćemo kako će biti, ali, naravno, oni koji budu uključeni u taj proces, morat će da se potrude da se stvari odvijaju po demokratskim principima, kazala je Hennessy u izjavi Feni.\nTakođer je ponovila da se ne može onemogućavati povratak, kao i registracija povratnika - birača.\n- Dayton omogućava pravo na povratak ljudi i oni imaju pravo da se registriraju. Ako imaju potrebu da se vrate u ranije mjesto življenja ne znam zašto bi im to bilo onemogućeno, kazala je Hennessy ističući da ne vidi razlog zašto bi se po tom pitanju pravili neki međuetnički problemi, ne samo u Srebrenici, već bilo gdje u BiH.\nBiH, kaže, još uvijek nije ispunila sva očekivanja vezano za povratak, kao i po pitanju ohrabrivanja provođenja tog procesa u nekim mjestima.\n- Tako da inicijative pokazuju da još uvijek postoji zabrinutost građana ove zemlje da ne izgube pravo da se vrate ili da potuno budu odsječeni od mjesta gdje su prije živjeli, zaključila je Hennessy.


Novi Pazar: Maske zamenile farmerice - Društvo - Dnevni list Danas\nPočetna » Društvo » Novi Pazar: Maske zamenile farmerice\nNovi Pazar: Maske zamenile farmerice\nPotpredsednik Vlade Srbije i ministar Rasim Ljajić, sa predstavnicima novopazarske gradske uprave i zdravstvenih ustanova, obišao je novopazarske proizvođače džinsa, koji u svojim pogodnima proizvode maske.\n3Piše: S.Novosel 20. marta 2020. 21.43\nFoto: S.Župljanin-Rasim Ljajić u obilasku Fabrike dečije konfekcije „Stig“\nViše od 30 privrednika u ovom gradu je samoinicijativno počeli su u svojim pogonima da proizvode maske, koje će biti podeljene nadležnim institucijama. Maske će prvo biti isporučene zdravstvenim ustanovama.\n-Ovo je jedna logična stvar, koja je deo naše kulture i tradicije. Mobilisali smo se i organizovali smo se pre uvođenja vanrednog stanja – kaže vlasnik Dečije konfekcije „Stig“ Tigrin Kaćar.\nPotpredsednik Vlade Ljajić je, prilikom obilaska pogona u kojima se šiju maske, rekao „da u ovoj krizi polažemo dva testa – test odgovornosti i test solidarnosti“.\n-Ne znam da li ćemo položiti test odgovornosti, ali više nego sigurno je da ćemo položiti test solidarnosti i pomoći onima kojima je pomoć najpotrebnija – naglasio je Ljajić.\nLjajić je pojasnio da kada je pomenuo odgovornost misli da se u ovom gradu malo poštuju preporuke i da ne može da razume „da neko ne vodi računa o sebi, svojoj porodici, ali i svom okruženju“.\nCovid19, dzins, maske, Novi Pazar, Rasim LjajićNovi Pazar\nNovi Pazar: Dva pozitivna, jedan stari, jedan novi\nDajte posao profesionalcima kaže:\n20. marta 2020. u 22.20\nKada bi sve Pazarske dzins fabrike šile samo zastitne maske, snabdeli bi celu Evropu za mesec dana !\ndajte posao neoportunistima kaže:\n21. marta 2020. u 08.39\nkako da ne, jos kada uvide da mogu da zarade… dzins fabrike su najvece zlo sto se desilo ovome gradu, da nije bilo njih imali bi skolovanije ljude a ne futnike koji su za neku bednu paru dali dusu tim dzins bosovima\n21. marta 2020. u 09.43\nŠta je ovo grupisanje stisli se uz rasima pogotovo ovaj sa njegove leve strane, i sav radostan gleda u ovog bradonju. Gde je razmak od 1 metra i čemu ovoliko njih u obilazak.


Novi Equilibrium bicikl kompanije SZ Bikes vam omogućava da na moderan i elegantan način zadržite svoju dobru formu, dok se krećete kroz svoje urbano okruženje na ekološki prihvatljiv način. U potpunosti razvijen u Italiji, ovaj jedinstveni i privlačni projekat ima ram koji je delimično obojen, zbog čega će ga apsolutno svi primetiti. Upotrebom aluminijuma za ram, felne, pedale, volan i sedište, ovaj ultra lagani bicikl za cilj ima da vam pruži veoma udobnu i pouzdanu vožnju.\nSZ Bikes brend opremio je svoj Equilibrium prednjom viljuškom koja je u potpunosti napravljena od karbona, što mu daje veoma malu kilažu, a takođe je dobio i minimalističko Spyder sedište, koje je sasvim u skladu sa italijanskim dizajnerskim trendovima. Pored toga, sedište je proizvedeno od specijalnog fleksibilnog plastičnog materijala, pa će uvek zadržavati svoju mekoću i oblik.\nEquilibrium by SZ Bikes takođe ima dvostepeni automatski menjač, koji vozačima omogućava lako savlađivanje uzbrdica, dok prednji disk kočnica sa hidraulikom omogućava precizno zaustavljanje. Takođe, oni su ugradili i specijalno iznenađenje za sve one koji pokušaju da vam ukradu ovog lepotana.\nSirena od 120 decibela ugrađena je i sakrivena u zadnje svetlo, a otpočeće svoju pesmu čim neko makar i lagano dotakne vaš bicikl. U svakom slučaju, Equilibrium možemo nazvati ultimativnim urbanim biciklom, a sa cenom od skoro 1.000 dolara, on čak pripada grupi pristupačnih!


Serena Williams i Alexis Ohanian stali na ludi kamen – Filmonizirani\nPočetna/Svaštara/Serena Williams i Alexis Ohanian stali na ludi kamen\nSerena Williams i Alexis Ohanian stali na ludi kamen\nAmerička teniserka Serena Williams udala se za suosnivača Reddita Alexisa Ohaniana. Ceremonija vjenčanja održana je u New Orleansu, a među zvanicama bile su brojne zvijezde uključujući Beyonce, Kim Kardashian i Evu Longoriu. Daily Mail piše da su među zvanicama bile i teniska zvijezda Caroline Wozniacki, Kelly Rowland, Ciara, La La Anthony i urednica magazina Vogue Anna Wintour.\nVjenčanje je koštalo više od milion dolara, a od gostiju je zatraženo da ne nose mobilne telefone zbog ekskluzivnog dogovora s magazinom Vogue. Podsjećamo, Serena Williams i Alexis Ohanian zaručili su se decembru prošle godine nakon 15 mjeseci veze, a prije dva mjeseca dobili su kćerku Alexis Olympiju.\nTagoviAlexis Ohanian Serena Williams Vjenčanje\nSerena Williams objavila da je trudna


Bez parlamentarne istrage o zaduženju – Portal Bar\nBez parlamentarne istrage…\nSkupština Crne Gore neće otvoriti parlamentarnu istragu o zaduženju Crne Gore od 750 miliona eura, ali ni o kupovini dva aviona za kompaniju „ToMontenegro“. Glasovima vlasti odbijen je prijedlog 34 poslanika o otvaranju parlamentarne o zaduženju.\nPoslanici vlasti podsjetili su da je taj Odbor već usvojio prijedlog za kontrolno saslušanje ministra finansija i socijalnog staranja Milojka Spajića, piše Portal RTCG.\n„Parlament za tri mjeseca nije mogao da dobije informacije na koji način se troši 750 miliona eura, ni na koji način funkcioniše privremeno zaduživanje“, kazao je Konjević i dodao da se svakodnevno rađaju nove sumnje.\nTražio je i da se provjeri kupovina aviona za kompaniju „ToMontenegro“ od 21 milion eura.\n„Dajem podršku otvaranju parlamentarne istrage da bi se utvrdile činjenice u ovom poslu koji se može smatrati najkontroverznijim poslom nove Vlade“, kazao je Šehović.\nPodsjetimo, Ministarstvo finansija i socijalnog staranja emitovalo je 9. decembra na međunarodnom tržištu državne obveznice od 750 miliona eura.\nMinistar fiinansija i socijalnog staranja, Milojko Spajić, tada je kazao da je novo zaduženje planirano rebalansom budžeta iz juna i dodao da je sve po pitanju toga urađeno u skladu sa zakonom.


Predstavljeni automobili 'borgward' koji su prešli put od Pekinga do Sarajeva - informativa.ba\nAuto Predstavljeni automobili 'borgward' koji su prešli put od Pekinga do Sarajeva\nPredstavnici Ambasade Bosne i Hercegovine u Pekingu i kompanije Borgward danas su u Sarajevu predstavili vozila marke "borgward", koja su prešla put od Pekinga do Sarajeva u okviru projekta "Put svile".\n- Nakon 20 dana i pređenih 11.000 kilometara uspjeli smo pokazati da je moguća bolja saradnja i povezivanje privrede Kine i Bosne i Hercegovine. Osim toga, pokazali smo da je kineska proizodnja automobila u današnjem sektoru dostigla visok nivo, te da postoji velika mogućnost kooperacije između tvornica automobila u BiH i Kini - izjavio je ambasador BiH u Kini Anton Rill.\n- U Kini smo pronašli stare "volkswagen jetta-e" proizvedene u Sarajevu. Tako smo željeli pokrenuti inicijativu da Kinezi naprave saradnju sa tvornicom autmobila u Sarajevu i sa mnogim kooperatima - dodao je on.\n- Trenutno se proizvode u Pekingu u varijantama BX5 i BX/i. Novi model uskoro dolazi na ovo tržište, a to je potpuno električni Bxi 7 – kazao je predstavnik komanije Borgward za istočnu Evropu Philip Deng.


Naslovna/Hronika/“Instagram terorista” oslobođen krivice u slučaju “Zimzograd”\nBANJALUKA – Banjalučanina Milana Macuru, Okružni sud u Banjaluci oslobodio je danas krivice za krivično djelo terorizam.\nKako je pojasnila sudija Snježana Kudrić koja mu je izrekla presudu, Republičko javno tužilaštvo nije dokazalo krivicu optuženog.\nKako je pojašnjeno presudom, nije dokazano da se poruka koju je napisao na Instagramu mogla shvatiti kao ozbiljna prijetnja, a troškovi suđenja u ovom slučaju idu na teret bužeta.\nPodsjećamo da je Vrhovni sud Republike Srpske u septembru ove godine ukinuo presudu kojom je Macura bio osuđen na uslovnu kaznu od godinu dana zatvora zbog terorizma.\nOvo je inače bio i prvi postupak za terorizam koji se vodio pred pravosuđem RS i to nakon što je društvenoj mreži Instagram Macura napisao da će na sebe staviti veću količinu eksploziva “C4” i doći na mjesto manifestacije “Zimzograd” i raznijeti se.\nTa presuda je ukinuta na osnovu žalbe odbrane, a u obrazloženju presude Vrhovni sud RS je, između ostalog, naveo da biće krivičnog djela terorizma mora imati dva osnovna elementa, i to radnju izvršenja i cilj.\nZato je ovaj slučaj ponovo bio vraćen pred Okružni sud u Banjaluci.\nZbog Macurine poruke koja je javno objavljena on je ubrzo i uhapšen.\n“Oslobodiću vas pogani, smrdljivih kobasica, razrijeđenog piva, vina i rakije, primitivizma, droljetina i svih ostalih pi…..Volio bih da se ova moja molba shvati jako ozbiljno. Cijenim da bi sve dobrotvorne organizacije na ovim prostorima koje se bave uvozom C4 eksploziva, nafte bombi, minobacača, kalašnjikova, nije da ih nema, imali korist od sljedećeg: Odgovorno tvrdim da sam prvoklasni materijal za samoubicu i voljan sam da to pokažem na primjeru Zimzograda”, napisao je, između ostalog, Macura.\nBanjaluka BiH krivično djelo manifestacije Okružni sud presuda Prijetnja prijetnje RS Sud terorizam tužilaštvo Vrhovni sud RS Zimzograd


Finansijska pomoć izvoznicima – ICR\nFinansijska pomoć izvoznicima\n1. avgusta 2009. 6. juna 2013. sasha\nOsmi krug Programa finansijske pomoći izvoznicima\n– SIEPA je raspisala osmi krug konkursa za dodelu preostalih 26 miliona dinara bespovratne finansijske pomoći malim i srednjim preduzećima za izvozni marketing. Iznos sredstava koji može biti odobren po aktivnosti iznosi maksimalno 200.000 dinara. Rok za podnošenje prijave je 25. septembar. –\nAgencija za strana ulaganja i promociju izvoza Srbije (SIEPA) raspisala je po osmi put konkurs za dodelu preostalih 26 miliona dinara bespovratnih sredstava za domaća izvozna preduzeća. Ukupno je za ovu godinu iz budžeta izdvojeno 48 miliona dinara za taj program. Sredstva će se dodeljivati putem javnog konkursa, a iznos koji može biti odobren pojedinačnom preduzeću po aktivnosti iznosi maksimalnih 200.000 dinara, osim za sertifikaciju proizvoda i sistema upravljanja kvalitetom i samostalno učešće na sajmovima u inostranstvu. Maksimalan ukupan iznos sredstava po preduzeću može iznositi 1.000.000 dinara, s tim da će se troškovi za odabrane aktivnosti refundirati u visini od 50 odsto, bez PDV-a. Javni poziv preduzećima da konkurišu za Program internacionalizacije preduzeća (PIP) trajaće do 25. septembra ove godine.\nAktivnosti i troškovi za koje mogu biti odobrena sredstva podrazumevaju učešće na privredn\nim sajmovima u inostranstvu, izradu dizajna novog pakovanja, testiranje, sertifikacija i resertifikacija proizvoda i sistema upravljanja kvalitetom, kao i izradu promotivnih materijala, reklamiranje u stranim časopisima. Ova bespovratna finansijska pomoć je pre svega namenjena uspešnim malim i srednjim preduzećima koja se bave proizvodnjom robe ili pružanjem usluga namenjenih izvozu i trenutno nemaju većinsku zastupljenost na tržištima u inostranstvu ali poseduju potencijal i dobre poslovne projekte da to ostvare.\nU prethodnih sedam krugova Programa bespovratne finansijske pomoći isplaćeno je ukupno 252 miliona dinara. Od početka programa, sredinom 2006. godine, sredstva su dobila 543 preduzeća od ukupno 924 prijavljenih. Najviše firmi dobilo je sredstva za učešće na međunarodnim sajmovima i izradu promotivnih materijala. Pomoć je usmerena isključivo na marketinške aktivnosti, kojima većina srpskih firmami ne poklanja dovoljno pažnje. Te aktivnosti su od velikog značaja za sve kompanije, jer bez dobrog marketinškog plana i pratećih aktivnosti nema ni zapaženog uspeha na stranim tržištima.\nRok: 25. septembar 2009.\nKonkurs za izradu studija vezanih za zaštitu poljoptivrednog zemljišta\nDogoročni krediti za privredu\nII Konkurs za dodelu sredstava iz Godišnjeg programa korišćenja sredstava iz Budžetskog fonda za šume AP Vojvodine za 2018. godinu\n8. novembra 2018. Ξ\nKonkurs za dodelu kratkoročnih kredita za obrtna sredstva\n3. oktobra 2014. 14. januara 2015. Ξ


IZBJEGNITE NAJČEŠĆE GREŠKE PRI VIRTUELIZACIJI\nUSPJEŠNA TRANSFORMACIJA POSLOVANJA\nNaši stručnjaci za sistem-integraciju imaju više nego dovoljno znanja i iskustva u migraciji i prevođenju tradicionalne IT infrastrukture i servisa u virtuelne okvire. Bilo da tražite način da smanjite troškove vaših kolokacija, brže primijenite neki novi servis ili samo unaprijedite upotrebu postojećih resursa, mi vam možemo pomoći da projektujete, implementirate i održavate vaše postojeće ili buduće virtuelno okruženje.\nPostoji nekoliko ključnih faktora koje treba uzeti u obzir prilikom izbora proizvođača softverskih rješenja za virtuelizaciju servera, kao što su cijena rješenja, vezivanje za platformu određenog proizvođača, kao i brzina usvajanja inovacija u svim potencijalnim platformama. Također, treba biti svjestan i potencijalnih rizika, kao što je izbor platforme otvorenog koda (open source) sa malim tržišnim udjelom.\nUnaprijeđeno upravljanje sistemima\nKada birate platformu za virtuelne desktope (Virtual Desktop Infrastructure – VDI) treba uzeti u obzir sigurnost, skalabilnost i propusnu moć infrastrukture. Trenutno je na tržištu dostupno pet VDI platformi, od kojih svaka ima svoje prednosti. Mi ćemo vam pomoći da u mnoštvu funkcija koje nude platforme različitih proizvođača pronađete rješenje koje će na najbolji način odgovarati potrebama vašeg poslovanja.\nU procesu izbora najboljeg rješenja za virtuelizaciju aplikacija, potrebno je da odgovorite na sljedeća pitanja: koje tipove aplikacija koristi vaša kompanija, da li su vam važni dostupnost u offline režimu rada ili mobilnost, da li vam je potrebna centralna platforma za upravljanje, kao i da li vašem IT okruženju više odgovara automatizovana ili instalacija koju će sprovesti stručnjaci na lokaciji.\nPristup širokom spektru rješenja za virtuelizaciju\nPartnerstvo sa velikim proizvođačima rješenja za virtuelizaciju\nBogato iskustvo u isporuci rješenja za virtuelizaciju velikim kompanijama i državnim ustanovama


"Zbog neizmirenih finansijskih obaveza suspenduju se sledeći klubovi: KK Radnički, KK Vršac, KK Sloga, KK Spartak, KK Beovuk 72 i KK Dunav i ukoliko svoje obaveze ne izmire do 21. novembra 2017, nemaju pravo nastupa u osmom kolu, shodno članu 67 stav 1 Propozicija takmičenja", navodi se u saopštenju KLS-a.\nSpartak je vodeći tim na tabeli Košarkaške lige sa šest pobeda iz šest nastupa, Vršac je četvrti, Dunav sedmi, a Beovuk, Radnički i Sloga su na začelju takmičenja u kome učestvuje 14 klubova.\nU saopštenju je navedeno da ukoliko pomenti klubovi ne izmire svoja dugovanja neće moći da nastupe u osmom kolu, a u sedmom se, u utorak i sredu, 21. i 22. novembra, sastaju Tamiš - Zlatibor, Vršac - Metalac, Beovuk 72 - Beograd, Mladost - Spartak, Dunav - Borac, Radnički - Dinamik i Sloga - Vojvodina.\nNa tabeli, iza Spartaka koji vodi sa učinkom 6-0, nalaze se Borac, Dinamik i Vršac sa po 5-1, Metalac i Zlatibor sa po 4-2, zatim pet timova sa učinkom 2-4, Tamiš, Mladost, Beograd, Vojvodina i Beovuk 72, dok Radnički i Sloga imaju po 0-6.\nOdlukom Leona Deleona, OKK Beograd je ovog ponedeljka kažnjen sa 24.000 dinara i to, kako je navedeno u saopštenju, "zbog nekulturnog ponašanja jednog gledaoca" na utakmici sa Tamišom (61:74).


Zastoj u japanskoj industriji\nProblemi u snadbevanju električnom energijom naneli su veliku štetu japanskoj industriji\n"Soni", najveći japanski izvoznik elektronskih proizvoda, danas je saopštio da prekida rad u još pet pogona, zbog problema sa nabavkom delova.\nJapan je treća ekonomska sila na svetu, ali je prekid snabdevanja električnom energijom izazvao haos u industrijskoj proizvodnji. Vrednosti akcija na japanskim berzama su danas ipak porasle, zahvaljujući nagoveštajima da se nuklearna kriza dovodi pod kontrolu.\nIndeks NIKEI je prvog radnog dana posle prekida zbog praznika, porastao za 4,36 odsto. Taj indeks je, ipak, za oko 6 odsto manji nego što je bio 11. marta, na dan zemljotresa i cunamija. Japanska Centralna banka nastavlja stabilizaciju tržišta dodavanjem još 25 milijardi dolara finansijskim tržištima.\nJapanski proizvođači automobila se bore da nastave proizvodnju u jeku nestašice električne energije i automobilskih delova. "Honda" je planirala da sutra nastavi proizvodnju u svojim fabrikama automobila i motorcikla, ali je danas saopštila da će odložiti operacije najmanje do nedelje.\n"Tojota", najveći proizvođač automobila na svetu, saopštava da neće nastaviti rad do subote. Jedan analitičar procenio je da će kompanija zbog dvostruke elementarne katastrofe proizvesti 140 hiljada vozila manje.


Sve vesti za tag: Marko Rosić / Republika\nTAG - Marko Rosić\n- subota, 23. 11. 2019. u 15:34 0\nKosovski specijalni tužilac Sulj Hodža podigao je optužnice protiv Nedeljka Spasojevića i Marka Rošića, prenosi Kosovo Onlajn...\n- petak, 8. 11. 2019. u 15:18 7\nNavodi Nebojše Rošica, oca uhapšenog Marko Rošica, o torturama koje njegov sin trpi vec godinu dana kako bi optužio Milana Radoičića...\n- nedelja, 12. 5. 2019. u 10:42 0\nOd upada specijalaca ROSU na sever Kosmeta prošlo je više od pet meseci. Građani Kosovske Mitrovice kao da i danas čuju sirene koje su...\nTrojici Srba iz Kosovske Mitrovice produžen pritvor, evo i koliko!\n- petak, 21. 12. 2018. u 18:17 0\nTrojici Srba iz Kosovske Mitrovice koji su osumnjičeni za umešanost u ubistvo Olivera Ivanovića, Osnovni sud u Prištini produžio je...\nSkandalozna tvrdnja kosovskog tužilaštva: Trojica Srba delovala kao kriminalna grupa!\n- utorak, 18. 12. 2018. u 10:32 5\nKosovsko tužilaštvo tvrdi da su trojica Srba, uhapšenih zbog sumnje u umešanost u ubistvo srpskog političara Olivera Ivanovića,...\nTRAŽIO SLIKE GOLE BEBE: OVA KAZNA ČEKA MENTALNO OBOLELOG PEDOFILA IZ KRAGUJEVCA!\n- petak, 5. 10. 2018. u 09:08 0\nMarko Rosić, koji je preko Fejsbuka tražio od jedne majke da mu pošalje slike svoje gole bebe, priveden je u ponedeljak u Kragujevcu i...\nPEDOFIL SA FEJSBUKA IZA REŠETAKA: Zbog bolesnih poruka ponovo uhapšen\nPripadnici Ministarstva unutrašnjih poslova - Odeljenja za borbu protiv visokotehnološkog...\n"ZNAM DA JE BEBA, ALI SLIKAJ JE GOLU": Pedofil iz Kragujevca UHAPŠEN, PA PUŠTEN NA SLOBODU!\nPedofil Marko R., koji je preko Fejsbuka slao zastrašujuće poruke majci malog deteta i tražio da...


"Intelektualci koji su podržali Vučića da podignu glas" | Srbija izbori 2020\n» "Intelektualci koji su podržali Vučića da podignu glas"\n"Intelektualci koji su podržali Vučića da podignu glas"\nDveri pozivaju intelektualce koji su dali podršku Vučiću na beogradskim izborima da podignu glas protiv postavljanja Damira Handanovića za direktora CEBEF-a.\nIz Dveri ističu da Handanović nema biografiju koja bi ga kvalifikovala za takvo rukovodeće mesto u kulturi, a da među 1.000 potpisnika podrške Vučiću, među kojima ima i značajnih umetnika i radnika u kulturi, ima dovoljno kompetentnih i stručnih ljudi čije biografije podržavaju rukovodeću poziciju u CEBEF-u, "podignu svoj glas protiv skandaloznog kadriranja ili zauvek zaćute".\n"Sada je pravi trenutak da taj svoj potpis javno i povuku, ili da se u organima svoje stranke izbore za dostojnije kadriranje na srpskoj umetničkoj sceni", navedeno je u saopštenju.\nDveri pitaju i da li je tako skandalozna vest za beogradske i srpske kulturne poslenike "pucanj SNS-a sebi u nogu i definitivno odricanje od interesovanja za mišljenje umetničke i kulturne elite, ili se radi o još jednom u nizu bahatih pokazivanja nadmoći Pinkovske subkulture u postkulturnoj, estradizovanoj Srbiji?"\nIz te stranke međutim ocenjuju da je ipak reč o postavljenju čoveka od "poverenja" na mesto gde godišnje protiče veliki budžetski novac.\nDveri podsećaju da je CEBEF institucija koja pored festivala visoke kulture, organizuje i manifestacije u gradu koje imaju izrazito popularan karakter poput novogodišnjih koncerata, Bir-festa i drugih, a u koje se slivaju značajna sredstva koja uveliko premašuju novac koji se izdvaja za visoku kulturu.\n"Ta tužna činjenica možda objašnjava razloge za postavljenje estradnog hitmejkera na ovu poziciju. Izgleda da SNS-ovskoj vlasti festivali visoke kulture nisu ni bitni, i izgleda da je kulturna Srbija sada i pod faktičkom okupacijom estrade i promotera komercijalnog kiča", kaže se u saopštenju.


Instagram omogućio korisnicima brisanje više komentara istovremeno – TOP FM radio Belgrade\nInstagram omogućio korisnicima brisanje više komentara istovremeno\n15. maja 2020. Marija Jovanović TOP TECH\nDruštvena mreža Instagram testira i pokreće nove mogućnosti s ciljem da platforma bude „pozitivnije mesto“.\nInstagram je omogućio korisnicima da označe i istovremeno izbrišu do 25 komentara, kao i da blokiraju i ograniče više profila odjednom. Kompanija testira ove mogućnosti, pa je ustanovila da su posebno korisne osobama s većim brojem pratilaca jer im pomažu da lakše održe „pozitivno okruženje“.\nInstagram sada nudi korisnicima više kontrole nad time ko ih može tagovati i spomenuti u postu. Korisnici mogu izabrati da li žele da ih svi, samo ljudi koje oni prate ili niko može označiti ili spomenuti u komentaru, story-ju i slično. Ovaj alat je dostupan u sekciji za podešavanje privatnosti.\nTakođe, testira se mogućnost pinovanja komentara na vrh posta. Korisnici mogu pinovati više komentara, nešto slično kao na YouTube-u. Ovo takođe pomaže kreatorima da istaknu pozitivne konverzacije.\nSve ove mogućnosti će biti najkorisnije osobama sa velikim brojem pratilaca koje bi mogle da budu meta zlostavljanja, ali iz Instagram-a tvrde da je cilj i „borba protiv online zlostavljanja“ čija žrtva mogu biti svi, a ne samo influeseri.\nSaopšteno je i da je sa Instagram-a i Facebook-a uklonjen milionski sadržaj zbog zlostavljanja i uznemiravanja. Većinu tog sadržaja su prijavili korisnici što znači da ih nije Facebook proaktivno otkrio.\nInstagram je fokusiran na prevenciju zlostavljanja a sada upozorava korisnice ukoliko nameravaju objaviti „potencijalno uvredljiv opis fotografije i videa koji uploaduju“, a koristi se i filter uvredljivih komentara te se otkrivaju uvredljive fotografije i opisi, piše The Verge.\n« Sia najavila izlazak pesme Together\nKejti Peri ima novi singl »


Lavrov traži povlačenje umerene sirijske opozicije - Sputnjik Srbija\n17:42 25.04.2016 (osveženo 17:53 25.04.2016) Preuzmite kraći link\nRazgovor je održan na inicijativu američke strane, a sagovornici su analizirali primirje u Siriji i međusirijske pregovore u Ženevi, saopštilo je Ministarstvo inostranih poslova Rusije.\nLavrov je, takođe, naglasio da je neophodno da se prekinu svi kanali kojima ekstremisti dolaze do pojačanja, dodaje se u saopštenju.\nDvojica diplomata potvrdili su da potpuno podržavaju pregovore sirijske vlasti i opozicije koji se održavaju u Ženevi pod okriljem Ujedinjenih nacija.\nLavrov i Keri su analizirali i druge međunarodne probleme, uključujući bliskoistočnu krizu i aktuelna pitanja bilateralnih odnosa.\nmeđusirijski pregovori, umerena sirijska opozicija, telefonski razgovor, teroristi, Nusra front, DAEŠ, Sergej Lavrov, Džon Keri, Ženeva, Sirija


BANJALUKA, SARAJEVO - Dejtonska struktura BiH najsličnija je Kutiljerovom planu iz februara 1992. godine, koji je Alija Izetbegović, predratni predsjednik BiH, odbio jer je od nekih međunarodnih faktora dobio obećanje da će Bošnjaci dobiti rješenje koje će biti povoljnije za njih.\nPlan da što više roda slijeće u Banjaluku\nBANJALUKA - Prirodni priraštaj u Banjaluci je negativan te je, u skladu s tim, grad počeo sa pripremama aktivnosti na formiranju radnog tijela, odnosno tima koji će biti zadužen za kreiranje strategije demografskog razvoja grada, potvrdili su za "Nezavisne" iz Gradske uprave Banjaluka.\nFondacija "Plan B" pomaže ugroženim muzičarima\n01. 09. 2021 19:00\nU Beogradu je nedavno osnovana Fondacija "Plan B" pod sloganom "Zajedno" u cilju pomoći muzičarima iz Srbije i regiona bivše Jugoslavije koji su se sticajem okolnosti našli u veoma teškim životnim situacijama za vrijeme pandemije virusa korona. Idejni pokretač i osnivač Fondacije je rok gitarista i kompozitor Zoran Konević, koji živi i radi u Kanadi, a okupio je veliki broj značajnih muzičara sa ovih prostora složnih oko istog cilja.\n30. 07. 2021 16:37\nNova odluka u vezi s regulacionim planovima: Javne rasprave poslije radnog vremena\n18. 07. 2021 16:39\nBANJALUKA - U cilju veće transparentnosti i uključenosti građana, gradonačelnik Draško Stanivuković donio je odluku da se javne rasprave u procesu izrade i izmjene regulacionih planova organizuju poslije 16 časova, kako bi svi zainteresovani imali priliku da prisustvuju tim raspravama.


Etno avlija Mačkovac-etnografski muzej u malom – Turizam Banovići\nRestoran i zavičajni muzej Etno Avlija, smješten je u središtu naselja Mačkovac, nadomak Banovića. Riječ je o kompleksu u kojem se nalazi velika zbirka predmeta, oruđa za rad, posuda, narodnih nošnji i folklora koji potiču iz bogate prošlosti Bosne i Hercegovine. Etno Avlija je izgrađena 2011.godine i svakim danom se nadopunjuje nekim novim sadržajima, te je odlikuje prirodni ambijent, a pogodna je za odmor i relaksaciju. Formaciju nekoliko staro-bosanskih kuća, avlija i radionica upotpunjuje restoran zatvorenog tipa sa dodatnim ljetnim baštama koje se nalaze na nekoliko lokacija unutar kompleksa.\nUz zvuke tambure, šargije i harmonike, prostorom se širi primamljivi miris vrhunskih specijaliteta kuhinje.Etno Avlija nudi brojna jela bosanske tradicije, a broj posjetilaca je svakim danom sve veći. Pored specijaliteta od mesa, od kojih izdvajaju ono “ispod sača”, ponosni su na svoju ponudu ribe, koja se priprema na drvenom uglju. Svakog četvrtka Etno Avlija je domaćin “ribljih večeri” uz tamburaše, a muzika svira i subotom i nedeljom.\nSvi oni koji su se zasitili grada odlučuju da odmor potraže u prirodi, te Etno Avlija biva obavezna u njihovoj posjeti Banovićima. Imanje je privatni biznis Refika Halilovića, koji je korak po korak, sakupljajući stare predmete izgradio impresivno etno zdanje. Kompleks je pogodan za organizovanje raznih aktivnosti, a često bude lokacija svadbi i vjenčanja. Mnogo je kulinarskih emisija snimljeno upravo na ovom lokalitetu.


Ban Ki Mun traži da burmanske vlasti ubrzaju raspodelu pomoći postradalim\nGeneralni sekretar Ujedinjenih Nacija Ban Ki Mun kazao je da je izuzetno važno da vojna hunta u Burmi ubrza proces primanja i raspodjele pomoći ljudima koji su pogođeni prošlonedjeljnim ciklonom.\nBan Ki Mun je na vanrednom brifingu u toj zemlji upozorio da bi bez brzog upućivanja dodatne pomoći, Burma mogla biti suočena sa izbijanjem epidemije zaraznih bolesti što bi još više pogoršalo trenutnu situaciju.\nTakođe je pozvao burmansku vladu da prvo zbrine građane, naglašavajući da međunarodna pomoć nema veze sa politikom već sa spašavanjem ljudskih života. Vlada te zemlje je u međuvremenu saopštila da je u ciklonu do sada poginulo više od 31 900 osoba, a da se blizu 30 hiljada vode kao nestale. Prema procjenama Svjetske organizacije, hitna pomoć neophodna je za više od dva miliona ljudi.\nMeđunarodna zajednica sve je nezadovoljnija načinom na koji su vojni lideri u Burmi reagovali na katastrofu koja je pogodila tu zemlju. Burmanski zvaničnici usporili su proces dopremanja pomoći i ograničili izdavanje viza humanitarnim radnicima. Tek danas je,deset dana nakon što je smrtonosni ciklon Nargis pogodio zemlju, dozvoljeno prvom američkom vojnom avionu, u kome se nalazi pomoć, da sleti u Rangun.


IPSOS: U državne mere zbog korona virusa poverenje ima 92 odsto građana - Društvo - Dnevni list Danas\nPočetna » Vesti » Društvo » IPSOS: U državne mere zbog korona virusa poverenje ima 92 odsto građana\nIPSOS: U državne mere zbog korona virusa poverenje ima 92 odsto građana\nGrađani Srbije imaju ogromno poverenje u mere koje se preduzimaju radi sprečavanja širenja korona virusa – 92 odsto, a 79 odsto njih veruje da će negativni efekti pandemije na ekonomiju biti dugoročni, podaci su iz poslednjeg istraživanja agencije Ipsos Stratedžik marketing (Ipsos SM).\nDonetih mera pridržava se 99 odsto ispitanika, a njih 90 odsto uvereno je da ih se pridržavaju i drugi građani.\nOd ukupnog broja ispitanika 59 odsto brine da će ostati bez posla, a 63 odsto misli da će se lično suočiti sa ekonomskim problemima posle pandemije, pokazuju podaci u koje je FoNet imao uvid.\nAnketa je pokazala da ekonomske mere Vlade podržava 88 odsto ispitanika.\nU pogledu poverenja u izvore informacija, javnost najviše veruje lekarima i stručnjacima – 74 odsto, potom zdravstvenim institucijama – 69 odsto, dok dve trećine ispitanika – 66 odsto, veruje i u podatke koje saopštavaju predstavnici vlasti, pokazuju rezultati istraživanja.\nPosle vlasti na skali poverenja građana je televizija – 57 odsto, dok prijateljima kao izvoru informacija veruje 44 odsto anketiranih.\nInformacije radio programa zavređuju 23 odsto poverenja, interneta 18 odsto, štampe 13 odsto, a na začelju sa 12 odsto poverenja anketiranih građana su informacije objavljene na društvenim mrežama.\nKada je reč o političarima, ogromno poverenje vlada u ono što kaže predsednik Srbije Aleksandar Vučić – 46 odsto, dok prvi naredni političari iza njega imaju podršku od 1,3 odsto, odnosno 1,2 i 0,8 odsto.\nRezultati pokazuju i da 58 odsto ima pozitivno mišljenje o tome kako Vučić obavlja svoj posao, što je 12 odsto više nego što su pokazivala istraživanja pre pandemije. Istovremeno Vučić ima i 21 odsto negativnih mišljenja, što je za 17 procentnih poena više nego pre pandemije.\nPodrška Vučiću, merena ocenama od 1 do 5, gde su 1 i 2 negativne, a 4 i 5 pozitivne, dostiže 61 odsto pozitivnih i 21 odsto negativnih, što je 17 procentnih poena više nego pre pandemije, objašnjava za FoNet Srđan Bogosavljević iz Ipsosa SM.\nAnketom je obuhvaćeno 1.000 punoletnih građana, a istraživanje je urađeno u tri talasa – 14. i 24. marta i 5. aprila.\nipsosIstraživanjeKorona virusVlada Srbije


Tanjug 7. marta 2021. 11:54\nBEOGRAD – Potpredsednica Vlade i ministarka kulture i informisanja Maja Gojković uputila je danas telegram saučešća porodici, kolegama i prijateljima preminulog doajena srpskog glumišta Borisa Komnenića.\n„Odlazak velikog glumca ogroman je gubitak za srpsku pozorišnu i filmsku scenu, kao i kulturu u celini. Ostaće upamćen po brojnim upečatljivim ostvarenjima koja su obeležila decenije iza nas. Kao prvak drame u Narodnom pozorištu ostvario je brojne zapažene uloge na “daskama koje život znače“, ali i na filmu i televiziji. Pamtićemo ga kroz neke od najpoznatijih televizijskih serija, kao što su “Bolji život“, “Sinđelići“, “Sivi dom“, “Žigosani u reketu“. U ime Ministarstva kulture i informisanja i svoje lično ime upućujem iskreno saučešće“, navadeno je u telegramu.


Šarić otkazao punomoćje braniocima, sudjenje odloženo za 25. april\nGlavni pretres pred Posebnim odeljenjem za organizovani kriminal u postupku protiv Darka Šarića i drugih, optuženih za šverc 5,7 tona kokaina iz Južne Amerike, odložen je danas u Višem sudu u Beogradu pošto je prvooptuženi Šarić otkazao punomoćje svim braniocima.\nKako je saopšteno iz Višeg suda, Šarić je neposredno posle otvaranja glavnog pretresa zatražio reč i otkazao punomoćje „zbog čega nisu bile ispunjene pretpostavke za održavanje glavnog pretresa u skladu sa Zakonikom o krivičnom postupku“.\nNaredni glavni pretres zakazan je za 25. i 26. aprila do kada će sud optuženom postaviti branioca po službenoj dužnosti.\nSudjenje Darku Šariću ponavlja se nakon što je Apelacioni sud u maju ukinuo prvostepenu presudu kojom je bio osudjen na 20 godina zatvora zbog organizovanja šverca kokaina.\nPresuda je ukinuta zbog „bitne povrede odredaba krivičnog postupka“, predmet je vraćen na ponovno sudjenje a Šarić je ostao u pritvoru.\nSpecijalni sud u Beogradu osudio je Šarića polovinom jula 2015. godine na 20 godina zatvora, a članovi njegove grupe osudjeni su na različite zatvorske kazne, od višemesečnih do višegodišnjih.\nPostupak koji se vodio po šest spojenih optužnica protiv ukupno 36 okrivljenih, počeo je oktobra 2009. godine, a oni se terete za šverc kokaina iz Urugvaja, Brazila i Argentine u Zapadnu Evropu tokom 2008. i 2009. godine.


Kosovski zvaničnici očekuju da će obe strane poštovati demokratske principe i kroz dijalog normalizovati odnose Srbije i Kosova.\nRamuš Haradinaj sa suprugom u PrištinixRamuš Haradinaj sa suprugom u Prištini\nOslobađanje Ramuša Haradinaja ni na koji način neće uticati na proces dijaloga izmedju Beograda i Prištine, čak i u slučaju da on direktno učestvuje u tim razgovorima, smatraju sadašnji i bivši politički predstavnici Srba i Albanaca sa Kosova\n„Iako je ranije bilo najava iz Srbije da će eventualno oslobađanje Ramuša Haradinaja ugroziti dijalog između Beograda i Prištine to se neće dogoditi“, rekao je za Glas Amerike zamenik ministra inostranih poslova Kosova Petrit Seljimi. On smatra da će obe strane poštovati demokratske principe i kroz dijalog normalizovati odnose između Srbije i Kosova.\n„Dijalog treba da bude bez ikakvih preduslova. Gospodin Haradinaj je sada slobodan čovek, Hag je veoma jasno to rekao i on ima svoju ulogu na kosovskoj političkoj sceni. Nije na Srbiji da odlučuje ko će da pregovara u ime Kosova, a nije ni na nama da pričamo da li će Dačić koji je bio portparol MIloševića ili Nikolić koji je takođe imao neku svoju ulogu u tim ratovima“, rekao je Seljimi. Bivši funkcioner SFRJ Azem Vlasi kaže da će povratak Ramuša Haradinaja iz Haga pozitivno uticati na nastavak dijaloga Beograda i Prištine i ističe da Beograd ne bi trebalo da se meša u to ko će biti njihov sagovornik na drugoj strani.\n„I Ramuš Haradinaj i Hašim Tači su produkt istih političkih i drugih okolnosti. Zna se da su došli na političku scenu kao produkt ratnih okolnosti i oni su činjenica. Neću da kažem da bi srpskoj strani bilo teže kad bih ja vodio te razgovore, ali sasvim je u redu Ramuš ili Hašim, potpuno je svejedno“, kaže Vlasi.\nPoslanica u Skupštini Kosova Rada Trajković smatra da oslobadjanje Ramuša Haradinaja može uticati na proces pomirenja, ali ne i na dijalog Beograda i Prištine, jer je kako kaže, to proces koji je pod pokroviteljstvom međunarodne zajednice.\n„Mislim da je u pitanju veleiki ulog, a u ovim razgovorima ulog je dala međunarodna zajednica, a ona gde da ulog ona ne želi da izađe kao poražena. Nekada i srpskoj i albanskoj strani dijalog ne predstavlja nešto oko čega bi se preterano mnogo brinuli, ali zato međunarodna zajednica želi da pođe putem stabilizacije regiona“, istakla je Rada Trajković.\nGradonačelnik Gračanice Bojan Stojanović smatra da povratak Ramuša Haradinaja na Kosovo ne bi trebalo da bude prepreka nastavku dijaloga.\n“Ako ne želimo da se bavimo politikanstvom cela ta priča će da prođe i pompa će biti spuštena za nedelju dana. Ne treba dizati tenzije, nije ni Ramuš niti bilo ko ključ za rešenje problema, radi se o ljudima i mora se naći moderan način, koliko god bilo bolno da se nastavi dalje”, kaže Stojanović.\nRamuš Haradinaj mogao bi da bude predstavnik Kosova u dijalogu sa Srbijom ukoliko se ostvare najave njegove Alijanse za budućnost Kosova da će uskoro uslediti velike promene na političkoj sceni Kosova i ulazak ove partije u vladu.


RTS :: Stanković za RTS o tome kako je 1977. košarka pomirila Srbiju i Izrael\nKošarka Stanković za RTS o tome kako je 1977. košarka pomirila Srbiju i Izrael\nnedelja, 22. maj 2022, 07:49 -> 08:44\nVladimir Stanković, novinar i publicista, rekao je u Jutarnjem programu RTS-a da je Beograd ponovo opravdao poverenje čelnih ljudi evropske košarke i bio odličan domaćin Završnog turnira Evrolige. Stanković je istakao da je Fajnal-for u "Areni" potvrdio kontinuitet organizovanja velikih sportskih takmičenja u glavnom gradu. Podsetio se i čuvenog finala iz 1977. godine, koje je umnogome uticalo na poboljšanje odnosa između Srbije i Izraela.\nOvo je treći put da se u prestonici Srbije igrala završnica Evrolige - poslednji put pre četiri godine, ali i 1977, kada je trijumfovao Makabi iz Tel Aviva.\n"Problem je rešen tako što je ondašnja Vlada donela odluku da se jednokratno ukidaju vize za sve izraelske građane. Bio je dovoljan pasoš i onda je 4-5 hiljada navijača Makabija došlo u Beograd. Prvi put je na beogradski aerodrom sleteo 'džambo-džet' iz Tel Aviva."\n"Uglavnom, pokazalo se da je to bilo dobro rešenje jer Beograd otvorio svoje srce i granice navijačima, a pošto je Makabi pobedio, bilo je veliko slavlje. To je bila prva evropska titula Makabija u istoriji, ekipa je bila smeštena u hotelu 'Jugoslavija', kao i neki navijači, koji su se u veselom raspoloženju kupali u Dunavu, iako je bio početak aprila. Ali dobro, u navijačkoj euforiji sve je dozvoljeno."\nHezonja: Partizan bi trebalo da bude stalni član Evrolige\n"Orlovi" prizemljeni u Rigi, bolan poraz Srbije od Letonije\nSrbija nakon preokreta poražena od Letonije


EKSKLUZIVNO: Ovo su atentatori na bosa crnogorske mafije\nKrtica Rostislav Černobrivi, viši narednik ukrajinskog MUP, sumnjiči se da je pružio logističku podršku i odavao informacije četvorici napadača iz Srbije i Crne Gore koji su teško ranili navodnog vođu kavačkog klana.\nUkrajinska policija koja radi na rasvetljavanju pokušaja ubistva navodnog vođe kavačkog klana Radoja Zvicera (37) pored dva Srbina i dva Crnogorca koji se dovode u vezu sa atentatom, uhapsili su i svog kolegu Rostislava Černobrivija, višeg narednika ukrajinske policije, prenosi portal Kantri polisi.Službenik nacionalne policije, kako navode, uhapšen je tokom akcije specijalaca koji su posle pucnjave u Odesi lisice na ruke stavili srpskim državljanima Milanu Brankoviću (31) i Petru Jovanoviću (46), kao i Crnogorcima Emilu Tuzoviću (30) i Stefanu Đukiću (30). Sumnja se da im je policajac davao logističku podršku i odavao informacije otkako su početkom maja ušli u Ukrajinu. Dvojica osumnjičenih uspela su da pobegnu, a za dvojicom osumnjičenih još uvek se traga. Zvicer, koji je pogođen s tri hica u grudi, u teškom je stanju i bori se za život.\n– Informaciju koja je stigla iz Srbije ozbiljno su shvatili i organizovali su specijalni tim. Za njega je znao mali broj ljudi i njihov zadatak je bio da prate svaki korak članova grupe koji su ušli na našu teritoriju i da spreče likvidaciju. Kada je četvorka ušla u Ukrajinu, snimljen je njihov kontakt s dvojicom bivših boraca, veterana antiterorističke jedinice, koji su im pomogli da kupe oružje, automobile, municiju i mobilne telefone. Takođe, pomagali su im da svakodnevno prate Zvicera i njegovu porodicu – kaže izvor, a prenose lokalni mediji.\nMeđutim, sumnja se da su u policiji imali krticu i da zato nije sprečen atentat. – Predmet istrage biće da li je njihov saradnik iz policije pomogao da se osujeti plan da se atentat spreči, odnosno da se istražitelji skrenu na pogrešan trag i tako omogući napadačima da pobegnu – pišu mediji. Ipak, zahvaljujući tome što su već bili na merama, oni su brzo uhapšeni. – Kod sebe su imali telefone koji su praćeni i s malim zakašnjenjem locirani na 500 kilometara od mesta napada – dodaje izvor upućen u poteru za beguncima, koji su pokušali da pruže otpor specijalcima prilikom hapšenja.\nKurir.rs / Foto: Uraine BIR


Ukrajinske snage se povukle sa Aerodroma u Donjecku\nVečerašnjim dolaskom u Estoniju američki predsednik Barak Obama želi da jasno poručiti Rusiji da ne dira Baltik. Istovremeno, Moskva najavljuje promenu svoje vojne doktrine zbog ukrajinske krize i prisustva NATO snaga u istočnoj Evropi. Pomoćnik ruskog predsednika izjavio da su reči Vladimira Putina o mogućnosti da "uzme Kijev za dve nedelje" istrgnute iz konteksta.\nEU će doneti odluku o paketu novih sankcija protiv Rusije do petka, rekla je novoizabrana šefica evropske diplomatije Federika Mogerini u obraćanju članovima Spoljnopolitičkog komiteta EP u Briselu.\nOna je dodala da će Komisija raditi na jačanju paketa sankcija protiv Rusije zbog vojne invazije u Ukrajini, i to u četiri sektora, uključujući odbranu i finansije.\n"Bilo bi u našem interesu ako bi se u budućnosti mogle zamisliti okolnosti u kojima bi Moskva na drugačijim osnovama postavila partnerstvo sa EU, ali to sada nije slučaj, strateško partnerstvo je gotovo i to je izbor Moskve”, poručila je.\nLavrov: SAD da utiču na Kijev\nRusija će prilagoditi svoju vojnu doktrinu kao odgovor na “nove opasnosti i pretnje” od nemira tokom “Arapskog proleća” do ukrajinske krize, izjavio je zamenik predsednika Nacionalnog saveta za bezbednost Mihail Popov.\nOn je rekao da nema sumnje da NATO nastavlja politiku “pojačavanja tenzija sa Rusijom”, te da se njegova vojna infrastruktura približava ruskim granicama, uključujući i preko proširenja ovog saveza, opisijući to kao najveću “spoljnu pretnju” Rusiji.\n"Ključno je da će prisustvo NATO na istoku biti u budućnosti mnogo vidljivije", ukazao je on.\nMinistar spoljnih poslova Rusije Sergej Lavrov izjavio je da Vašington treba da iskoristi svoj uticaj na Kijev kako bi se postigao mir na istoku Ukrajine.\n“Nažalost, raspoloženje kojim se jača pozicija snaga u Kijevu sklonih ratu, aktivno podstiču u Vašingtonu, u pojedinim evropskim prestonicama i sve više u Briselu, u sedištu NATO čiji generalni sekretar daje izjave o pitanjima izvan njegove nadležnosti”, konstatovao je Lavrov.\nPopov je rekao da nova ruska vojna doktrina biti usvojena do kraja godine, a da je poslednji put menjana 2010. On je najavio da će u novom dokumentu biti uključeno i pitanje Arktika kao i potreba smanjivanja zavisnosti Rusije od uvoza.\nUšakov: Putinova izjava o zauzimanju Kijeva istrgnuta iz konteksta\nPomoćnik ruskog predsednika Jurij Ušakov izjavio da su reči Vladimira Putina o mogućnosti da "uzme Kijev za dve nedelje" istrgnute iz konteksta.\nOn je kazao da je objavljivanje detalja telefonskog razgovora "nekorektno" i da "izlazi iz okvira diplomatske prakse".\n"Ukoliko je to bilo učinjeno, smatram da je to nedostojno za jednog ozbiljnog političara", kazao je Ušakov, demantujući još jednom informacije o ulasku ruske vojske u Ukrajinu.\nItalijanski list "Republika" je objavila izjavu odlazećeg predsednika Evropske\nkomisije Žozea Manuela Baroza da tokom telofonskog razgovora Putin nije želeo da mu odgovori na pitanje o ruskim vojnicima u Ukrajini i da je rekao da bi, da hoće, mogao za dve nedelje da zauzme Kijev.\n"Republika" je pretpostavila da je izjavom ruski predsednik stavio do znanja da ga ne treba provocirati uvodjenjem novih sankcija.\nPrethodno je za vikend Putinov portparol Dmitrij Peskov saopštio da ruski predsednik u intervjuu državnoj ruskoj televiziji nije pozvao na otcepljenje istočnog dela Ukrajine, naglasivši da taj region treba da ostane deo Ukrajine, a sukobe u tom delu nazvao je unutrašnjim konfliktima.\nPutinov poziv Kijevu da odmah počne pregovore o političkom rešenju krize na istoku Ukrajine, uključujući i razgovore o "državnosti", izazvala je različite komentare.\nBan Ki Mun: Nema vojnog rešenja krize\nIstovremeno, generalni sekretar UN-a Ban Ki-Mun upozorio je da ne postoji vojno rešenje za ukrajinsku krizu, pošto je Ukrajina optužila Rusiju za pokretanje velikog rata na istoku zemlje.\nOn je rekao da je veoma zabrinut zbog dešavanja u Ukrajini i želi da se izbegne dalje pogoršavanje "veoma haotične i opasne situacije na terenu".\n"Znam da Evropska unija (EU), Amerikanci i većina zapadnih zemalja razgovaraju veoma ozbiljno među sobom kako da reše ovaj problem. Ono što je važno u ovom trenutku jeste da oni treba da znaju da ne postoji vojno rešenje u tome. Trebalo bi da postoji dijalog za političko rešenje, to je opravdaniji način", naglasio je Ban u razgovoru s novinarima tokom posete Novom Zelandu.\nIstovremeno, austrijski kancelar Verner Fajam je poručio da će njegova zemlja biti u prvim redovima kada treba braniti slobode i međuanrodno pravo, ističući da je Vladimir Putin prešao crvenu liniju.\n“Ko kaže da je to slučaj ‘samo tamo’ i da se ne zna koliko daleko će ići potcenjujući naše zalaganje za slobodu, demokratiju i međunarodno pravo“, naglasio je Fajman dodajući da Austrija ima svoj jasan stav, a on je da se mora preduzeti nešto zajedno u Evropi da se granice ne smeju nasilno pomerati, niti sloboda drugih zemalja ugrožavati.\nU ponedeljak je u Minsku okončan sastanak Kontakt grupe o ukrajinskoj krizi bez iznošenja detalja o ishodu razgovora, dok je sledeći sastanak zakazan za 5. septembar.\nRusija i dalje negira da je poslala snage i osigurala vojnu pomoć separatistima, koji su u poslednjih nekoliko dana nanjeli gubitke ukrajinskim snagama.\nSukob se proširio na Azovsko more gde je artiljerijskom vatrom u nedelju potopljen patrolni brod ukrajinske mornarice.\nBorbe se vode na istoku Ukrajine, a ukrajinska vojska se povukla s aerodroma u Luganjsku, nakon što je dobila takvo naređenje.\nObama stiže na Baltik\nU međuvremenu, agencije javljaju da američki predsednik Barak Obama dolaskom u utorak u estonsku prestonicu Talin na sastanak s liderima baltičkih članica NATO-a želi jasno poručiti Rusiji da ne dira Baltik, a Evropi da mu je važna.\nObama želi da ohrabri baltičke zemlje da više nisu odvojene od Zapada Gvozdenom zavesom Hladnog rata te da predoči Moskvi da postoje granice koje ne sme preći i da je odlučan da brani saveznike.\nOd izbijanja ukrajinske krize Sjedinjene Države pojačale su vojno prisustvo u regiji.\nU aprilu su poslale 600 padobranaca na zajedničke vojne vežbe u Poljskoj i Baltiku, a 150 američkih vojnika je stacionirano u estonskoj vojnoj bazi.\nBela kuća je u junu poslala borbene avione F-15 da patroliraju Baltikom i pojačao broj vojnih brodova u Baltičkom i Crnom moru, a za finansiranje tih operacija od Kongresa je zatražila 925 miliona dolara.\nU Evropi, koja iz Rusije uvozi 25 odsto gasa, prevladava mišljenje da ruski predsednik Vladimir Putin ne preti samo Ukrajini u koju je poslao svoje vojnike, već i NATO-u.\n“Obama je previše zauzet i Evropa do sada nije bila u vrhu njegovih prioriteta. Zanemario je najvažniji savez u pitanju bezbednosti – NATO”, kaže Edvard Lukas iz vašingtonskog Centra za evropsku političku analizu.\nOdabravši malu Estoniju za svoju posetu, Obama će istovremeno pozvati sve članice da se ugledaju na nju u izdvajanju za troškove zajedničke odbrane.\nDok SAD uplaćuju najveći deo sredstava, Estonija je samo jedna od četiri članice koja je ostvarila cilj da izdvaja dva posto svog BDP-a u odbrambeni budžet.\nAFP: Ograničene opcije NATO\nLideri zapadnih zemalja planiraju da pokažu snažno jedinstvo na samitu NATO-a u Velsu u odgovoru na, kako je definišu "rusku agresiju na Ukrajinu", ali opcije koje imaju na raspolaganju su ograničene s obzirom na nedostatak političkog konsenzusa oko direktne intervencije, ocenjuje agencija Frans press (AFP).\nPlanirano razmeštanje nekoliko hiljada vojnika NATO i vojne opreme u istočnoj Evropi ima za cilj da "umiri" članice Alijanse iz bivšeg istočnog bloka, ali i da razljuti Rusiju budući da će ti potezi dovesti u pitanje i ključni sporazum NATO sa Moskvom.\nMedjutim, na samitu NATO u Velsu, u četvrtak i petak, lideri će se verovatno uzdržati od toga da otvoreno izazovu Moskvu zbog krize na istoku Ukrajine, ocenjuje agencija.\n"Mogućnost da dodje do bilo kakve otvorene vojne intervencije je malo verovatna. Za to ne postoji podrška na bilo kojem nivou u NATO. Niko neće ni da deluje samoinicijativno", smatra direktor Kraljevskog instituta za medjunarodne odnose u Londonu Robin Niblet.\nOn napominje da ne postoji nikakva obaveza za NATO da deluje budući da Ukrajina nije članica tog saveza i stoga ne podleže istim principima "kolektivne odbrane".\nPutin bi itekako želeo da "diskredituje NATO", barem jednim napadom na njenu najslabiju članicu, i tako pokazati da je Članak 5 tek "šuplja priča", misli analitičar Tomas Vrajt iz Bruking Institutiona, prenosi AFP.


Vulin: Vučić preuzeo veliku odgovornost, da podeli teret\nIzvor: B92, 15.Avg.2018, 13:20\nBeograd -- Aleksanadar Vulin kaže da je izašao sa stavom da je za razgraničenje Srba i Albanaca, jer smatra da je Aleksandar Vučić na sebe preuzeo veliku odgovornost.\nKako je rekao, Vučić treba da podeli taj teret.\nDodaje da predsednik treba da kaže da ima partijske >> Pročitaj celu vest na sajtu B92 << kolege, Vladu, Skupštinu i da svi treba da zauzmu stav po tom pitanju.\nOn je rekao da je Vučić mogao da se ne petlja u pitanje Kosova i da je mogao da kaže da je to nešto što se desilo pre više vekova, rešiće buduće generacije. Komentarišući izjavu Angele Merkel da nema promene granica na Zapadnom Balkanu, on je rekao da to nije ništa novo, da je Nemačka jedan od glavnih promotera nezavisnosti Kosova i jedna od najsnažnijih država koja podržava kosovsku nezavisnost uz SAD, Veliku Britaniju, Francusku. Upitan za tvit koji je objavio lider Dveri Boško Obradović u kojem je pozvao Vojsku i policiju da uhapse Aleksandra Vučića zbog toga što je rekao da je za razgraničenje s Albancima, on je rekao da je to poziv na državni udar i da pravosuđe treba da reaguje.\n"Kod nas nema veze, možete da pozovete na državni udar i ništa. Ako nije dozvoljeno tako nešto, gde je kazna za to. Bojim se da je i tu politika u pitanju", rekao je Vulin. Kako kaže, opoziciju u Srbiji, nevladine organizacije, ali i pojedine ljude iz crkve poput Save Janjića spaja mržnja prema Vučiću, ali i borba za nezavisno i celovito Kosovo, kako ne bi došlo do razgraničenja i bilo čega što će uznemiriti kosovsku nezavisnost.\nRadio Televizija Vojvodine: Vulin: Vučić preuzeo veliku odgovornost, treba da podeli teret


PANDEMIJA PRODUBILA JAZ IZMEĐU BOGATIH I SIROMAŠNIH\nŽENEVA – Međunarodna organizacija za rad /ILO/ upozorila je danas da je virus korona doveo do masovnog pada prihoda radnicima širom svijeta i do rasta nejednakosti između bogatijih zemalja koje su obezbijedile gotov novac za svoje privrede i siromašnijih država koje to nisu mogle da učine.\nU svom izvještaju o posljedicama pandemija na radni svijet, agencija UN iznijela je procjenu da je globalni prihod radnika bio manji za 3,5 biliona dolara u prvih devet mjeseci ove godine, što je gotovo pad od 11 odsto u odnosu na prošlu godinu, mada se tu ne računa podrška prihodima koje su obezbijedile neke administracije.\nPandemijom su posebno pogođene siromašnije i zemlje na američkom kontinentu.\nILO ističe da su paketi fiskalne pomoći koncentrisani u bogatijim zemljama, a da države u razvoju imaju “ograničen kapacitet finansiranja sličnih mjera”.\nPrema navodima u izvještaju, zemljama u razvoju biće potrebno gotovo bilion dolara pomoći samo da održe jaz od prije pandemije sa bogatijim zemljama.\nGeneralni direktor ILO Gaj Rajder nazvao je pokazatelje takve razlike u fiskalnom stimulansu “veoma zabrinjavajućim” i “suprotnim od boljeg svijeta koji želimo da ponovo izgradimo” nakon okončanja pandemije.


Izgradnja deponije u Vinči počeće za dve godine\nPočetak izgradnje postrojenja za preradu otpada u Vinči očekuje se 2017, a nova deponija biće završena do 2020. godine, izjavio je gradonačelnik Siniša Mali. On je u izjavi koju je prošle sedmice preneo Beoinfo istakao da je projekat javno-privatnog partnerstva, kojim grad namerava da realizuje ovu investiciju, predat nadležnoj republičkoj komisiji. To telo mora da odobri poduhvat, posle čega će...\n11.05.2014 u 15:17\nBeograd pred katastrofom zbog blokade deponije Vinča\nBEOGRAD – Radnici Javno komunalnog preduzeća „Gradska čistoća” vanrednim radom tokom noći uspeli su da isprazne oko polovine kontejnera u gradu, ali direktor tog preduzeća Siniša Lazarević upozorava da ukoliko se nastavi blokada deponije Vinča, Beograd se može suočiti sa katastrofom. Lazarević rekao je da očekuje da će, uz maksimalne napore, radeći čitave noći, uspeti do jutra da uklone veći...\n20.08.2013 u 15:00\nLokalitet Vinča nije na međunarodnoj listi za zaštitu\nU našoj javnosti je gotovo nezapaženo prošla vest da je i arheološki lokalitet Vinča bio u užem izboru za listu od sedam najugroženijih lokaliteta koju je ove godine objavila „Evropa”, međunarodna organizacija za zaštitu i očuvanje kulturnog nasleđa. Nažalost, Vinča nije uspela da se plasira na završnu listu, koja bi omogućila da ovaj lokalitet dobije znatna finansijska sredstva, kaže u...\n07.07.2013 u 22:00\nVinčansko blago na udaru kiše, klizišta, septičkih jama\nArheološkom nalazištu na ostacima drevne civilizacije u Vinči neophodna je što brža sveobuhvatna sanacija, što podrazumeva osiguranje kulturnog blaga, poboljšanje uslova za istraživanje i uređenje infrastrukture za masovniji dolazak turista. O tome koje je korake nužno preduzeti kako bi se verovatno najstarija evropska metropola na pravi način proučila, nedavno je razgovarano na sastanku...\nMuzej na arheološkom nalazištu u Vinči, čije je otvaranje ovog proleća odloženo, proradiće posle obnove krova oštećenog u toku zime. Kada će radovi biti okončani zavisiće od ažurnosti postupka javnih nabavki. Pod idealnim uslovima, muzej bi prve posetioce mogao da očekuje krajem maja ili početkom juna. Danica Jovović-Prodanović, direktorka Muzeja grada Beograda, naglašava da će projekat biti...\nJP „Nuklearni objekti Srbije” nije ukinuto, a izvesno je da će novi hangar 3 za skladištenje radioaktivnog otpada dobiti dozvolu za rad. Dugo očekivanu licencu za novi „hangar 3”, poslovodstvo Javnog preduzeća „Nuklearni objekti Srbije” (NOS) iščekuje svakoga časa, kako bi se odmah započelo sa prebacivanjem radioaktivnog otpada iz privremenih skladišta širom Srbije u Vinču. Predsednica Upravnog...\n03.12.2020 u 18:33\nMerkel u razgovoru sa Vučićem pozdravila ekonomski napredak Srbije, istakla dijalog sa Prištinom


17.09.2018 u 21:09\nNa pitanje da li je utakmica decenije Zvezdinih fudbalera bila revanš protiv Salcburga u Austriji u kojem je izboren plasman u Ligu šampiona ili start u elitnom evropskom takmičenju protiv Napolija na stadionu „Rajko Mitić”, trener „crveno-belih” Vladan Milojević odgovorio je da bi u „predstojećem spektaklu, zbog kojeg su svi srećni, igrači trebalo da uživaju i daju sve od sebe”, a da je „rezultat njegova odgovornost”. Ishod nije ni blizu značaja prethodnog meča koji je Zvezda igrala kod kuće u glavnom klupskom nadmetanju – bilo je to toliko davno da još nije bila ni prvak Evrope – 24. aprila 1991. u revanšu polufinala Kupa evropskih šampiona protiv Bajerna (sezonu 1991/1992. na međunarodnoj sceni kao domaćin igrala u inostranstvu). Ali, i zbog tih 27 i po godina, koliko je\n01.09.2018 u 14:00\nZvezdino ozdravljenje i dostojanstvo\nDva meseca nakon što je na Skupštini Fudbalskog kluba Crvena zvezda saopšteno da je oko 29 miliona evra iznos duga koji je ne tako davno dosezao do 53.000.000, i izneta procena da je „potrebno jedno učešće u Ligi šampiona da bi se poslovalo pozitivno”, stekli su se svi uslovi da nekadašnji prvak Evrope finansijski ozdravi. Gotovo istovremeno, plasmanom u elitno evropsko takmičenje kroz plej-of dramu sa Salcburgom, i prodajom najskupljeg prvotimca Nemanje Radonjića Marseju, osigurano je više od 23.000.000 evra u zbiru, a tek će se inkasirati milionska sredstva od ulaznica za mečeve sa Napolijem, Liverpulom i Pari Sen Žermenom, prodaje tv prava itd. Konkretno, Uefin bonus za plasman u Ligu šampiona iznosi 15.250.000, a još 1.108.000 dobiće njen akter koji na kraju nadmetanja bude\n29.08.2018 u 09:53\nZa povratak Zvezde među evropske velikane\nNa „Red Bul areni” Salcburg nije izgubio gotovo dve godine ni u jednom takmičenju, niti je poražen na prethodnih 12 evropskih mečeva kod kuće (pobedio u poslednja tri), ali Crvenoj zvezdi odgovara i bilo koji nerešen ishod uz golove, u večerašnjem (21 č, prvi susret 0:0) revanšu plej-ofa za plasman u Ligu šampiona. To je, uz očekivanje velike podrške navijača, jedan od razloga za neskriveni optimizam u taboru„crveno-belih”, uprkos dilemama oko sastava pre svega usled povreda u ofanzivnom delu tima. Zbog ozlede u Austriju nije otputovao prvi centarfor Nikola Stojiljković (ni domaći ne mogu da računaju na startera iz prvog duela, Junuzovića), a među 21 članom ekspedicije nije ni mladi špic Dejan Joveljić koji je šansu dobijao samo u domaćem prvenstvu. Trener Vladan Milojević poveo je\n28.08.2018 u 15:46\nZvezdina istorijska utakmica u Salcburgu\nSutrašnji revanš plej-ofa fudbalske Lige šampiona protiv Salcburga u Austriji (21 č, prvi meč 0:0), nemali deo navijača Crvene zvezde naziva njenom najvećom utakmicom još od osvajanja kontinentalne titule u Bariju maja 1991. To svakako nije slučaj, ne samo zbog svetske krune osvojene pola godine docnije u Tokiju, već i zato što su „crveno-beli” 1992. bili nadomak novog finala tadašnjeg Kupa evropskih šampiona, ali mogla bi bude najznačajnija posle toga. To će se desiti ukoliko naš prvak izbori svoj prvi plasman u Ligu\n23.08.2018 u 09:03\nZvezdina velika šansa u Austriji\nOdbrana koja ne dozvoljava ni šanse, fizička pripremljenost s kojom se polufinalista Lige Evrope nadigra u poslednjih četvrt sata i podrška navijača kojih nije bilo u prvoj utakmici plej-ofa Lige šampiona, trebalo bi da budu glavni aduti fudbalera Crvene zvezde i u revanšu sa Salcburgom, u sredu u Austriji. Posle 0:0 na stadionu „Rajko Mitić”, nema mnogo „nepoznatih” u očekivanju slike „crveno-belih” na „Red Bul areni” (31.000 mesta), gde ih čeka utakmica u kojoj će biti autsajderi, bar prema procenama vodećih evropskih kladionica. Britanski „Vilijem Hil” je na njenu pobedu postavio kvotu sedam, a na trijumf „bikova” 1,44. Jasno je da će srpski prvak igrati na „nulu” (svaki uloženi evro pretvara u 4,5), kroz kontranapade tražeći gol koji menja sve, u verovatno poslednjoj utakmici\n21.08.2018 u 12:14\nVeliki događaj i bez publike\nNe znam šta da kažem – bile su prve reči trenera fudbalera Crvene zvezde Vladana Milojevića na pres konferenciji povodom večerašnje (21 č) utakmice plej-ofa za Ligu šampiona protiv Salcburga. Ispred panoa sa logotipima sponzora elitnog evropskog klupskog takmičenja, u izjavama se kretao od istorijske dimenzije susreta do praznih tribina stadiona „Rajko Mitić, na kojima publike neće biti po Uefinoj kazni zbog izgreda navijača „crveno-belih”. – Salcburg juri plasman u Ligu šampiona u kojoj nikada nije igrao, a mi nismo otkako je u ovom formatu. Meni je prvi put da vodim tim u meču bez publike, a pokušaćemo da se ponašamo kao da je sa nama. Nisam za to da se igra bez gledalaca, ovo je i veliki događaj za Srbiju kao zemlju, i trebalo je da bude drugačije.\n04.08.2018 u 22:12\nGolden stejtova dinastija je tek počela\nPosle tri titule od 2015. godine i NBA rekorda od 73 pobede u ligaškom delu prvenstva u kojem je 2016. izmakao trofej, Golden stejt će u sledećoj sezoni imati prvu petorku sastavljenu samo od igrača koji su izabrani za prošlu „ol star” utakmicu, a za „šestog čoveka” njenog nekadašnjeg aktera. Gde je u istorijskim okvirima postava Stefon Kari, Klej Tompson, Kevin Durant, Drejmond Grin i Demarkus Kazins, sa glavnom „rezervom” u eks MVP igraču velikog finala Andreu Igudali, jasno je ako se zna da je prva ikada koja će okupiti trojicu koji su u prethodnoj sezoni beležili više od 25 poena po meču, odnosno četvoricu sa prosekom većim od 20 pogodaka godinu pre. Pri tome će preostali starter biti bivši najbolji defanzivac lige… Na kvartet koji je predvodio Voriorse do „čišćenja”


Prvenstvo Srbije u odbojci na pesku, koje šestu godinu zaredom organizuju kompanija Vip mobile i Odbojkaški savez Srbije, završava se finalnim Vip Beach Masters turnirom na beogradskoj Adi Ciganiji, od 28. do 31. avgusta. Nakon uspešnih turnira u čak 9 gradova Srbije, nastavlja se borba na finalnom turniru u Beogradu, gde će se naše najbolje odbojkašice i odbojkaši nadmetati za titulu Prvaka i novčane nagrade iz ukupnog fonda od 25.000 evra, koji je obezbedio Vip mobile. Pored sjajnih mečeva, sve posetioce očekuje i celodnevni zabavni program, a ulaz za sve dane turnira je besplatan.\nTurnir na Adi Ciganliji počinje kvalifikacionim mečevima u sredu, 28. avgusta, dok su nadmetanja u glavnom žrebu rezervisana za četvrtak i petak, 29. i 30. avgusta. Poslednjeg dana turnira, u subotu, 31. avgusta, od 10 do 17 časova, igraju se polufinalni i finalni mečevi, kada ćemo saznati ko su nove šampionke i šampioni Srbije u bičvoleju. Finalni Vip Beach Masters predstavlja krunu do sada najvećeg Prvenstva Srbije u odbojci na pesku, koji obuhvata turnire u čak deset gradova Srbije. Izuzetno uspešnu bičvolej sezonu obeležila su i dva internacionalna takmičenja pod okriljem Evropske odbojkaške konfederacije, CEV Evropsko prvenstvo u odbojci na pesku – Masters Novi Sad 2013 i CEV kontinentalni kup u kadetskoj konkurenciji – kvalifikacije za Olimpijske igre mladih.\nZa turnir u Beogradu prijavilo se 20 ekipa u ženskoj i 41 ekipa u muškoj konkurenciji. Vodeći tim na tabeli kod muškaraca čine Damjan Pušonjić i Srđan Medan sa 504 boda, za kojima slede Miljan Kiković i Marko Nikolić (480 bodova). Trećeplasirani tim u generalnom plasmanu, Siniša Antonić i Marko Galešev (384 boda), dolaze izuzetno motivisani na turnir u Beogradu, nakon što su proteklog vikenda osvojili prvo mesto na Balkanijadi održanoj u turskom gradu Sakariji. U ženskoj konkurenciji na šampionsku titulu pretenduju Nataša Ševarika i Nina Škarić sa 504 boda, na drugoj poziciji su Gorana Mrđan i Teodora Trifunović sa 432 boda, dok treću poziciju sa 360 bodova zauzimaju Milena i Vanja Matić.\nOd srede počinje i Vip Beach Masters škola odbojke, koju treću godinu zaredom vodi naš proslavljeni odbojkaš Vanja Grbić. Škola je potpuno besplatna i namenjena je deci uzrasta do 14 godina. Mališani će ove godine moći da pohađaju časove odbojke u čak šest termina, i to u sredu, 28. avgusta, od 16:30 do 17:30 časova, u četvrak i petak, 29. i 30. avgusta, od 10 do 11 i od 16:30 do 17:30 časova, dok će se u subotu, 31. avgusta, Vanja Grbić družiti sa klincima od 15 do 16 časova. Po prvi put ove godine, u Beogradu će biti organizovan i četvorodnevni Kids Beach Volley kamp za 40 dečaka i devojčica iz 10 gradova koji su pokazali najbolje znanje odbojke na pesku na prethodnim turnirima.\nOvaj značajni sportski događaj podržali su ZTE, Opel, Hypo Alpe Adria, Clipsy, Aqua Viva, DaCapo, Ada Ciganlija kao i gradovi u kojima se turniri održavaju, a kompanija Wiener Stadtische osigurala je ceo turnir.


Went svira u Rexu 8. aprila - Dan u Beogradu\nNaslovna » Izlasci » Muzika » Koncerti » Went svira u Rexu 8. aprila\nAh Neša 5. april 2017. Koncerti Postavite komentar\nNakon brojnih uspešnih koncerata u okviru nove sezone serijala Bez buke, u Kulturnom centru Rex u subotu 8. aprila od 21h nasupiće Went – bend koji polazi od tradicije američkog folka, mešajući uticaje alternativnih žanrova, sa estetikom akustičnog zvuka.\nIako je publika u poslednje vreme navikla na punkrvne rokenrol koncerte Wenta, Bez buke je idealna prilika da posetioci uživaju i u nešto mirnijem nastupu ovog beogradskog četverca.\nWent je do sada izdao tri EP-a za nezavisnu diskografsku kuću Floorcollapsing, kao i album The Great Escape, koji trenutno promoviše. Karte po ceni od 300 rsd se mogu kupiti u Kulturnom centru Rex svakog radnog dana od 11 do 17h, a na dan koncerta od 11h do početka svirke.\nU okviru Bez buke u narednom periodu nastupiće: In Absentias, Virvel, Jelena Petošević aka Lady Jelena, Bitipatibi i drugi.\nViše informacija i programu Bez buke možete pogledati ovde.\nTagoviamerički folk bez buke izlasci koncerti rex went\nPrethodni U bioskopima: Mali šef\nSledeći Festival nagrađenih filmova 2017 u UK Palilula


Orlić: Zašto tužilaštvo ne reaguje na prijave protiv Ðilasa? | INFO 24\nOrlić: Zašto tužilaštvo ne reaguje na prijave protiv Ðilasa?\nZamenik šefa poslaničke grupe SNS Vladimir Orlić pitao je tužilaštvo šta se čeka sa pokretanjem postupaka protiv, kako je rekao, “paklene četvorke”, Dragana Ðilasa, Marka Bastaća, Vuka Jeremića i Miroslava Aleksića, navodeći da su krivične prijave protiv njih za različita dela podnete, ali da još uvek nema reakcije zvaničnog organa.\nOrlić je novinarima u Skupštini Srbije rekao da je protiv Ðilasa, Bastaća, Jeremića i Aleksića podneto mnogo krivičnih prijava godinama unazad, sa brojnim dokazima za njihova “nedela”.\nPrema Orlićevim rečima, protiv Miroslava Aleksića, koji je potpredsednik Narodne stranke, a nekada je bio predsednik opštine Trstenik i direktor jednog tamošnjeg javnog komunalnog preduzeća, podneto je više od 10 krivičnih prijava za, kako kaže, brojne malverzacije u Trsteniku.\nTvrdi da se šteta koju je Aleksić napravio meri u milionskim iznosima.“Kada će tužilaštvo početi da radi svoj posao? Miroslav Aleksić je po navodima u krivičnim prijavama neposredno odgovoran za milionske štete u sijaset afera, kao što su lažna elektrifikacija, gasifikacija, unapređenje industrijskog parka, renoviranje škola, malverzacije u javnim komunalnim preduzećima kojima je upravljao on ili njegovi bliski prijatelji i saradnici”, pitao je Orlić.\nOrlić je kao naslikoviti primer naveo slučaj u kojem je Aleksić osnovao porodičnu nevladinu organizaciju koja je dobijala unosne poslove, između ostalog i iz Nacionalne službe za zapošljavanju u kojoj je rukovodilac, kako tvrdi, bio njegov tast.\nOrlić je rekao i da je protiv Vuka Jeremića predsednika Narodne stranke podneta krivična prijava na koju, kako kaže, tužilastsvo ćuti.\nOn je naveo da je Jeremić dobijao novac i od “međuanrodnih kriminalaca” na čijem se čelu nalazi osuđeni Partik Ho. “Kada saberete sredstva koja su došla iz te međuanrodne kriminalne mreže Vuku Jeremiću i njegovim nevladinim organizacijama to se meri milionima evra”, rekao je Orlić.\nKada Jeremića pitate za šta je dobio 200. 000 evra od katarske ambasade u Berlinu, on odgovara da nije pristojno da odgovori, naveo je Orlić i upitao na koji način predsednik Narodne stranke i nekadašnji šef diplomatije finansira luskuzan život.\n“Kada je reč o Marku Bastaću takođe pripadniku udruženog Ðilasovog saveza, protiv njega je podneta krivična prijava da je lično odgovoran za pronevere teške milione evra, a tiču se sredstava opštine Stari Grad”, rekao je Orlić.\nOn je dodao da se pojavljuju i uzbunjivači koji su spremni da da javno govore i pruže dokaze o Bastaćevom “ispumpavanju novca” iz opštine Stari Grad.\n“Reč je o neverovatnim iznosima”, rekao je Orlić i dodao da je Bastać, između ostalog, novac trošio i na telohranitelje, saradnije, ali i odbornike koji obezbeđuju većinu u opštini Stari Grad.\nPodsetio je da je kum Marka Bastaća, Lazar Lešnjak javno govorio šta mu se dogodilo kada predsedniku opštine Stari Grad nije doneo samo jednu kovertu. Mučio ga je, davio satima i tražio da mu vrati navodno njegov novac, kazao je Orlić.\nNavodeći da su podnete prijave protiv Bastaća, ali i Dragana Ðilasa koji su organizovali protest ispred galerije Progres sa ciljem da napadnu zamenika gradonačelnika Gorana Vesića, Orlić je kazao da očekuje odgovor šta se dešava sa tom prijavom.\nPonovio je pitanje koje SNS često postavlja – kako je moguće da se bivši gradonačelnik Beograda Dragan Ðilas besomučno obogatio dok je bio na vlasti i alfa i omega u DS?\nMirković: Vučić i Stefanović će se uvek boriti istinom


Mjesec dana neograničenog “Fejsbuka” za “Frend” korisnike\n23.03.2016. / 11:15\nBANJALUKA, Kompanija “M:tel” obezbijedila je korisnicima “Frend” tarife, koji do 1. maja kupe startni pripejd paket od četiri KM, neograničeno korištenje društvene mreže “Fejsbuk” u trajanju od 30 dana.\nKupovinom ovog startnog paketa dobija se mogućnost neograničenog pristupa “Fejsbuk” stranicama i “Mesindžeru”, saopšteno je iz “M:tela”.\n“Fejsbuk” opcija aktivira se besplatnim pozivanjem koda *141# ili pozivom servisa “Moj meni” *101#, slanjem SMS sadržaja FACEON na broj 065 1199 ili aktiviranjem opcije “Fejsbuk 30 dana” na mobilnoj aplikaciji “m:go”, koja košta tri KM.\nTagovi: fejsbukfrend tarifakorisnicim:tel\nM:tel – Najbolja ponuda minuta i mobilnog interneta


Mali: Novih rokova neće biti, e-fiskalizacija ide po planu - Boom93\nMinistar finansija Siniša Mali uverio se kako e-fiskalizacija funkcioniše u kompaniji Delez Srbija, odakle je poručio da ovaj proces u Srbiji teče po planu i da pomeranja rokova više neće biti.\nPosle kupovine na Novom Beogradu, Malom je bilo interesantno da je Delez primenio svoje softversko rešenje, što, kako je rekao, rade i drugi trgovački lanci u Srbiji.\n„To govori kako je novi sistem fleksibilan i otvoren. Sada ima 240 što softverskih što hardverskih rešenja na raspolaganju“, rekao je Mali.\nOn je ponovio da neće biti pomeranja roka za primenu i da će svi morati da budu na novom sistemu fiskalizacije 1. maja prenosi Nova.\nDodao je da oni koji do sada nisu iskoristili državne subvencije za ovaj posao, mogu da se prijave u dodatnom roku do 5. aprila.\nMali je istakao da već u novom sistemu radi 15.000 privrednih subjekata, da se dnevno taj broj povećava, kao i da se do sada preko 130.000 subjekata prijavilo.\n„Za sada sve ide po planu i kako treba“, rekao je on i poručio obveznicima da ne čekaju poslednji trenutak za prelazak na novi sistem.\nOn je podsetio da će građani moći da svaki račun odmah provere preko kjuar koda i tako se i sami uključe u borbu protiv sive ekonomije\nOznakeE - fiskalizacija Ministarstvo finansija preduzetnici Siniša Mali Srbija\nUvoz skupih energenata smanjio devizne rezerve\nBarel nafte pao sa 130 dolara na 100, šta to znači za Srbiju?


Amerika: Nećemo dozvoliti Rusiji i Kini da jačaju nuklearni arsenal - Sputnjik Srbija\n21:18 19.06.2020 (osveženo 21:25 19.06.2020) Preuzmite kraći link\nAmerika neće dozvoliti Rusiji i Kini da napreduju u modernizaciji i povećanju broja nuklearnog oružja, rekao je stalni predstavnik SAD na Konferenciji o razoružavanju Robert Vud u intervjuu za „Si-Bi-Es njuz“.\nPrema njegovim rečima, SAD takođe modernizuju svoje naoružanje, ali ne povećavaju broj tehnike.\n„Moramo se suočiti sa sve većim izazovima koji dolaze od Rusije i Kine, i reagovati na njih. Ne možemo zatvoriti oči na to. Zbog toga, kada se Rusija i Kina kreću putanjom koja je drugačija od naše, mi moramo preduzeti ono što odgovara našim nacionalnim interesima i interesima naših saveznika“, istakao je Vud.\nStalni predstavnik SAD posebno je ukazao pažnju na opasnost koja dolazi od Kine. Prema njegovim rečima, zalihe nuklearnog oružja u toj zemlji u poslednjih deset godina su se mogle udvostručiti. SAD smatraju da se to može sprečiti, ako strane sklope zajednički sporazum.\n„Kina je bila oslobođena od bilo kakvih ograničenja kada je reč o kontroli naoružanja, jer sporazumi, koje su ranije sklopile SAD i Rusija, ne uključuju Kinu. Smatramo da je odavno vreme da i Kina sedne za pregovarački sto. Nastavićemo da insistiramo na tome“, rekao je Vud.\nnuklearno oružje, Rusija, SAD


Turska u Srbiju ulaže 300 miliona dolara - SDA Sandžaka\nDanas je predsjednik SDA Sandžaka u svojstvu ministra u Vladi Srbije dr. Sulejman Ugljanin, uz prisutvo Nj.E. ambasadora Republike Turske u Srbiji gospodina Mehmeda Kemala Bozaja, razgovarao sa predstavnicima turske EKSIM banke o kreditu za rehabilitaciju i izgradnju državnih puteva u Sandžaku.\nInače, ova banka je u svom planu za 2013. godinu predvidela da u infrastrukturne i druge projekte u Srbiji plasira 300 miliona dolara.\nPozdravivši tu odluku, ministar Ugljanin je danas sa predstavnicima banke na čelu sa gospodinom Ali Korajem Erdenom, počeo razgovore o 40 miliona dolara kredita za rehabilitaciju i izgradnju dve saobraćajnice u Sandžaku - od Novog Pazara preko Sjenice do Aljinovića i rekonstrukciju državnog puta od Pazarišta do Tutina.\nRehabilitacija i izgradnja ove dve saobraćajnice, s obzirom na direktnu vezu sa Koridorom 11, od vitalnog je značaja za ukupan ekonomski i socijalni razvoj ovog regiona, a time i cele zemlje.\nRazgovori o otvaranju kreditne linije se nastavljaju u februaru u Ankari u vreme održavanj azasedanja Mešovitog komiteta za ekonomsku saradnju Republike Srbije i Republike Turske.\nMinistar Ugljanin je pozdravio dolazak Eksim banke u Srbiju i pozvao ih da učestvuju u kreditiranju dela Koridora 11, od Požege do Boljara, a druge turske privredne subjekte da ulažu u Sandžak.\nDanašnji sastanak je nastavak inicijalnih razgovora održanih juče, 14. januara, a realizacija dela ovog projekta, put Novi Pazar – Sjenica - Aljinovići, mogao bi da počne u prvoj polovini ove godine.


B92 - Sport - Eurobasket 2009 - Vesti - Srbija dočekala košarkaše\nKošarkaška reprezentacija Srbije, vicešampion Evrope, doputovala je u Beograd nešto pre 16 časova, a proslava medalje počela je u 18h ispred Skupštine grada.\nKošarkaši Srbije osvojili su na Evropskom prvenstvu u Poljskoj prvu medalju za našu zemlju na međunarodnim takmičenjima posle sedam godina i prvu u istoriji samostalne Srbije. Njih je ispred gradske Skupštine pozdravilo više hiljada ljudi.\n"Uspeh koji smo ostvarili posvećujemo narodu Srbije. Zahvalan sam svim saigračima. Disali smo kao jedan i kao ekipa smo i osvojili medalju", rekao je Teodosić.\n"Zacrtali smo plasman na Svetsko prvenstvo kao cilj ali smo se svi potajno nadali medalji. Sigurno da svi jedva čekamo da se ponovo okupimo, naročito zbog dobre atmosfere. Da je atmosfera bila dobra, dokaz je i ovaj uspeh", rekao je kapiten reprezentacije Nenad Krstić novinarima na aerodromu Nikola Tesla.\nSelektor reprezentacije Dušan Ivković kazao je da uspeh u Poljskoj obavezuje sve i da reprezentativci i stručni štab moraju u budućnosti još više da rade.\n"Postigli smo uspeh ranije nego što smo planirali. Postigli smo više i to više nas obavezuje da odmah danas započnemo pripreme za Svetsko prvenstvo", rekao je Ivković.\nIvković je istakao da je zadovoljan odnosom igrača prema igri i samom igrom i poželeo igračima puno uspeha u predstojećim klupskim sezonama.\nKošarkašku reprezentaciju Srbije na aerodromu su dočekali predsednik Olimpijskog komiteta Srbije Vlade Divac, predsednik Košarkaškog kluba Partizan Predrag Danilović i zamenik premijera Srbije Ivica Dačić.\nPored košarkaša, pozdravljeni su i srpski veslači koji su na prvenstvu Evrope u Belorusiji osvojili jednu srebrnu medalju - Nikola Stojić i Goran Jagar (dvojac bez kormilara), i dve bronzane - u lakom četvercu (Miloš Stanojević, Nemanja Nešić, Nenad Babović, Miloš Tomić) i dubl skulu (Marko Marjanović i Dušan Bogićević).


Kurti: Švajcarska snažno podržava članstvo Kosova u SE • RTK\nKurti: Švajcarska snažno podržava članstvo Kosova u SE\nRTKlive / Afet Belja\nPremijer Kosova Aljbin Kurti sastao se sa potpredsednikom Švajcarske Alanom Bersetom tokom Svetskog ekonomskog foruma koji se održava u Davosu. Tokom sastanka visoko su pohvaljeni bliski prijateljski odnosi i bliske ljudske veze između Kosova i Švajcarske.\nPotpredsednik Berset je rekao da je Kosovo prioritetna zemlja za Švajcarsku Konfederaciju.\nKako je saopšteno iz Kabineta premijera Kosova, istaknuto je proširenje i produbljivanje saradnje što bliže zajedničkim interesima i pitanjima, kao što su društveno-ekonomski razvoj Kosova i stabilnost i prosperitet Zapadnog Balkana. Pohvaljena je dugogodišnja posvećenost Švajcarske u postizanju ovih ciljeva, što se ogleda i u programima razvojne saradnje i podrške miru.\nPotpredsednik Berset je potvrdio snažnu podršku Švajcarske zvaničnoj prijavi Kosova u Savetu Evrope, u jednoj od najstarijih i najvećih evropskih organizacija, koja će omogućiti građanima Kosova da koriste mehanizme Evropskog suda.\nTakođe, u saopštenju se dodaje da je razgovarano i o mogućnostima održivog ekonomskog razvoja Kosova, poboljšanju blagostanja građana, obezbeđivanju socijalne i ekonomske pravde, kao i mogućnostima bilateralne razmene u različitim oblastima, posebno u zdravstvu.\nPremijer Kurti je istakao institucionalnu stabilnost, vladavinu prava, borbu protiv kriminala i korupcije i pozitivne ekonomske pokazatelje na Kosovu.\nGovoreći o dešavanjima u Ukrajini, Berset je rekao da Švajcarska pozdravlja jasan stav Kosova.\nS druge strane, kososvski premijer je istakao potrebu dalje koordinacije i bliske saradnje između Kosova i demokratskog sveta, kako bi se suprotstavili agresiji Rusije, ali „i suočili se sa uticajem i mogućim posledicama u regionu Zapadnog Balkana“, zaključuje se u saopštenju Kabineta premijera.


Dobit Folksvagena skočila 44 odsto u prvom kvartalu - Vijesti.me\nREZULTATI SAMNJENJA TROŠKOVA\nFoto: Saša Marković Autor: BETA\nNjemački proizvođač automobila Folksvagen (Volkswagen) saopštio je danas da je u prvom tromesječju povećao dobit za 44 odsto, pošto je uložio napore da prevazđe skandal sa lažiranim podacima o izduvnim gasovima na testovima.\nDobit posle plaćenog poreza porasla je na 3,4 milijardi eura u prvom kvartalu 2017, sa 2,4 milijardi eura u istom kvartalu prošle godine.\nPočinju da se vide rezultati smanjenja troškova poslije strukturnih promjena uvedenih posle skandala koji je izbio 2105. godine. Među promjenama je bolji nadzor razvojnog sektora, odustajanje od neprofitabilnih modela i bolje osluškivanje i reagovanje na potrebe tržišta, preusmjeravanjem na druge modele ili druge regione.\nKazne i troškovi povezane sa skandalom smanjile su količinu gotovog novca, međutim finansijski direktor Frank Viter rekao je da Folksvagen grupa i dalje ima "jaku finansijsku osnovu" iako je ove godine čeka još izdataka vezano za skandal oko izduvnih gasova. Neto keš firme pao je za 3,9 milijardi eura na 2,6 milijardi eura.


To saznaje Tanjug u diplomatskim izvorima u Briselu.\nU ekonomiji je, prema izvoru Tanjuga, na jednom od sastanaka konstatovano da je "Srbija šampion u regionu", a u regionalnoj saradnji pohvaljena je njena konstruktivna uloga.\nIzveštaj, koji æe danas popodne biti zvanièno uruèen Beogradu, naglašava konstruktivnu ulogu Srbije u oblasti regionalne saradnje i dobrosusedskih odnosa, naglaena je konstruktivna i aktivna uloga Srbije i njena posveæenost bilateralnim odnosima sa svima susedima, te naglašava da je Srbija nastavila da uspeno upravlja migrantskom i izbeglièkom krizom.\nOpštan ocena pripremljenosti Srbije za èlanstvo glasi: dobar nivo pripremljenosti u poglavljima kao što su pravo privrednih društava, pravo intelektualne svojine, nauka i istraživanje, obrazovanje i kultura i carine, dok se umeren nivo pripremljenosti zapaža u javnim nabavkama, statistici, monetarnoj politici i finansijskoj kontroli.\nU borbi protiv korupcije, reformi pravosudnog sistema, borbi protiv organizovanog kriminala, rezultati su sumirani u odrednici "postignut je izvestan nivo pripremljenosti".\nU tom se smislu navodi da je napredak ostvaren, recimo, izmenama i dopunama Kriviènog zakonika i to u delu koji se odnosi na privredni kriminal, izmenama zakona o organizaciji državnih organa u oblasti borbe protiv korupcije, organizovanog kriminala i terorizma, kao i zakona o zapleni i oduzimanju sredstava stecenih kriminalom.\nI pravosudni sistem Srbije dostigao je izvestan nivo pripremljenosti, ocena je Evropske komisije, uz pominjanje da je u prethodnom periodu smanjen broj starih sluèajeva, dok je na polju borbe protiv organizovanog kriminala taj "izvestan nivo pripremljenosti" ostvaren time što je poveæan broj ljudi u Kancelariji tužioca za organizovani kriminal, kao i tužioca za visokotehnoloki kriminal.\n"Gasovod do kraja godine? Moguæe, Rusi grade i veæe za godinu" VIDEO\nPotvrda od najveæeg: Skaèu cene automobila, i to drastièno


S druge strane, dobra profesionalna znanja i iskustva, fleksibilnost, prilagodljivost, spremnost na timski, pa i prekovremeni rad, ali i kreativnost i konstantni rad na novim idejama koji firmu izdvajaju od konkurencije, neka su od ključnih očekivanja menadžera u tim velikim kompanijama.\nU prevodu, fokus velikih kompanija prilikom zapošljavanja jeste na ljudima "koji neće da prihvate status kvo i oni koji nisu zadovoljni stanjem kakvo jeste". Ukratko, one traže ljude koji misle drugačije.\nŠto bi rekao, Tim Kuk, izvšni direktor kompanije Epl, "mi u Eplu tražimo ljude koji zaiste žele da promene svet i ulože sebe u to".\nZa neke više pozicije tražene su i liderske sposobnosti, ali i specifične licence ili sertifikati, kao i prethodno iskustvo i kontakti. Znanje jezika i osnovnog rada na računaru odavno se podrazumeva, i to podjednako u domaćim i međunarodnim korporacijama.\nPlate od 500 do iznad 1.500 evra\nPočetne plate na takozvanim junior pozicijama kreću se od 60-70.000 dinara, ali na to vrlo često dolaze razni bonusi ili stimulacije. U velikom broju korporacija zarada brzo počinje da raste, u skladu sa rezultatima i napredovanjem zaposlenog.\nPlate nižeg i srednjeg menadžmenta, od tim lidera i direktora sektora u kompaniji, idu od 1.500 evra, pa naviše. Ova kategorija zaposlenih dodatno može da računa na benefite poput zdravstvenog osiguranja za celu porodicu, automobila za privatne potrebe, taksi kartice... Po potrebi može da se dogovori i povremeni rad od kuće.\nI tu nije kraj, jer ako se pokažete, mogućnosti napredovanja u ovakvim kompanijama su velike i dosta česte.\n"Prednost velikih organizacija je što postoji toliko pozicija i, ako si dobar radnik, skoro uvek može da se nađe prostor za napredak. S druge strane, u velikom sistemu lako možeš ostati nevidljiv, iz više razloga, od karaktera zaposlenog do načina rada nadređenog", ocenjuje naša sagovornica sa iskustvom rada u velikoj korporaciji.\nOna dodaje da u velikoj kompaniji treba biti spreman na mnogo rada i stalno učenje, jer se stalno menjaju neki propisi, ali i procesi u firmi, i uopšte je atmosfera vrlo turbulentna. Ipak, oni koji uspeju da se prilagode veoma brzo napreduju i uglavnom su zadovoljni i načinom rada i zaradom. Prema njenim rečima, u velikom sistemu ne postoji termin "lagano", jer - "dok završiš jedan projekat, otvore se još tri nova".\n"Nekada se znalo ko je početnik, junior, a sada svi očekuju da jako brzo napreduju i već posle godinu dana postavljaju pitanja i misle da moraju da imaju titulu menadžera. Takođe, generacije 1990. i mlađe imaju mnogo veću svest o ekologiji, održivosti, društvenoj odgovornosti, i mnogo im je bitna šira slika radnog mesta gde rade. Ne reaguju kao ranije na ponude tipa službeni auto, to im nije na prvom mestu", zaključuje.\nRezultat na prvom mestu\nKako ističu naši sagovornici, veliki poslodavci, posebno inostrani, od svojih radnika traže na prvom mestu rezultat. Od zaposlenih se, veoma konkretno, očekuje rad, posvećenost i odanost kompaniji.\nPoznavaoci prilika na tržištu rada kažu da je situacija prilično zanimljiva jer, s jedne strane, postoji priča o nezaposlenosti, a s druge strane velike kompanije sa 300 i više zaposlenih imaju problem da pronađu adekvatne kadrove i zato nude dobre uslove i vode računa da se prikažu kao poželjni poslodavci.\n"Veliki nude dosta dobre uslove za nove radnike, a kada pričamo o visokokvalifikovanim pozicijama, zanimljivo je da je takvim ljudima visina plate tek na četvrtom mestu prilikom zapošljavanja. Najvažniji su im međuljudski odnosi, zatim mogućnost napredovanja, usavršavanja i učenja, i na trećem mestu je odnos sa nadređenima", navodi naš sagovornik i dodaje da kompanije najčešće imaju određene budžete za edukaciju, obuke i seminare koji se u proseku kreću od 300 do 500 evra godišnje po zaposlenom.\nZa jedno radno mesto ponekad konkuriše i po stotinu kandidata, a proces selekcije može da potraje nedeljama. To podrazumeva nekoliko krugova, od razgovora sa HR službom, testova, procena, do završnog intervjua sa potencijalnim šefovima.\n"Konkurisala sam za jednu nižu poziciju u internacionalnoj kompaniji na kojoj je plata bila 60.000 dinara. Kako su mi rekli, bilo je više od stotinu kandidata za jedno radno mesto, a morala sam da prođem kroz tri kruga razgovora. Naravno, veliku ulogu igraju i preporuke", priča nam jedna Beograđanka koja je nedavno konkurisala za posao.\nVelike kompanije, inače, najčešće raspisuju oglase za niže i srednje pozicije, dok se menadžerske funkcije, od tim lidera i direktora sektora pa naviše, uglavnom regrutuju interno, među već zaposlenima u firmi, i to u više od 50 odsto slučajeva. Takođe, značajnu ulogu igraju preporuke i specifična znanja, kao i prethodno iskustvo, kontakti...


Sutra o zaštitnim mjerama na uvoz poljoprivrednih proizvoda – ASinfo Portal\n21.04.2021. / 12:07\nSARAJEVO – Savjet ministara na sjednici zakazanoj za sutra razmatraće informaciju o preduzetim mjerama radi aktiviranja zaštitnih klauzula Sporazuma o stabilizaciji i pridruživanju na uvoz određenih poljoprivrednih proizvoda iz zemalja EU.\nNa prijedlog Ministarstvo spoljne trgovine i ekonomskih odnosa, biće razmatrana i informacija o primjeni tarifnih kvota carinske tarife za period uvoza od 1. januara do 31. decembra 2020. godine.\nNa dnevnom redu je i informacija o stanju u oblasti migracija u BiH za januar ove godine i izvještaj o radu Koordinacionog tijela za pitanja migracija u BiH zaključno sa 31. decembrom 2020. godine.\nNa dnevnom redu su i prijedlog odluke o usvajanju Strategije za borbu protiv korupcije za period 2020-2024. i Akcionog plana za sprovođenje te strategije.\nJedna od tačaka dnevnog reda je nacrt osnove za pokretanje postupka za zaključivanje sporazuma o finansiranju Programa aktivnosti prekogranične saradnje BiH – Crna Gora 2018-2020. za 2020. godinu između Evropske komisije, BiH i Vlade Crne Gore.\nPred ministrima će se naći i nacrt odluke o ratifikaciji sporazuma između Savjeta ministara i Kabineta ministara Ukrajine o saradnji u oblasti turizma.\nMinistarstvo inostranih poslova dostavilo je prijedlog pravilnika o uslovima nabavke i načinu korištenja službenih specijalizovanih vozila ovog ministarstva i diplomatsko-konzularnih predstavništava BiH.\nNa dnevnom redu su i prijedlozi odluke o izmjeni odluke o imenovanju članova Komisije za suzbijanje zloupotrebe droga, te o imenovanju članova Komisije BiH za saradnju BiH s Organizacijom UN za obrazovanje, nauku i kulturu /Unesko/ i visini novčane naknade.\nSutra bi trebalo da bude razmotrena i Platforma zapošljavanja stranaca u BiH, najavljeno je na veb-stranici Savjeta ministara.\nSjednica Savjeta ministara biće održana od 10.00 časova u zgradi zajedničkih institucija u Sarajevu. Srna\nTagovi: savjet ministara bihzaštotne mjere